qundao/data-zh-poetry huggingface dataset:
仙霞岭·其四
作者：张祥河
朝代：清

我行玉露秋，酷热盛中夏。一瓢疗渴羌，玉花噀泉罅。有时陡绝顶，何异云车驾。一笑奉使来，真是从天下。
八归·寄内
作者：张祥河
朝代：清

洗尘雨歇，吹薰风起，庭院净绿初埽。春归不带羁愁去，还忆小园花满，小帘香悄。亚字阑边人独倚，定打就相思新稿。待写与、眉样弯环，凉月上来早。长听声声杜宇，征衣卸得，便拟青山看饱。酒阑吟倦，梦移天远，争向长安西笑。尽将花暗数数，却愁心更多少。侬今约、墨池矶畔，挂了诗筒，垂竿閒坐钓。
内阁厅联
作者：张祥河
朝代：清
体裁：联

丝纶阁下文章贵；钟鼓楼中日月长。
华清池大雨
作者：张祥河
朝代：清

东来小驻雨中车，苑径宫墙故故斜。疑取玉峰洗头水，倾盆浇上玉莲花。
南浦·寄怀刘芙初丈毗陵即次留别韵
作者：张祥河
朝代：清

经年送客，盼停云、树树碧阴圆。问讯兰陵诗意，题遍酒家天。好句过江飞去，算风流、当日杜樊川。听数声津鼓，一声羌笛，华发感萧然。不省归程滞我，软红飞、三尺旧尘缘。惆怅玉鸦叉畔，薜荔月空悬。犹记那回离绪，曳孤吟、嘶断别枝蝉。指片帆南下，访君秋水鹤看船。
卜算子 出德胜门沿堤过雨轻尘不飞新绿在树澹以夕照纵辔丛薄间极潇爽之致 其一
作者：张祥河
朝代：清
体裁：词

纵马去何之，独自鞭丝飏。狼籍秋阴滴晚凉，几点轻衫上。何处远香归，堤畔么禽唱。碧受风斜不见花，蔌蔌枯荷响。
卜算子 出德胜门沿堤过雨轻尘不飞新绿在树澹以夕照纵辔丛薄间极潇爽之致 其二
作者：张祥河
朝代：清
体裁：词

沙白净于银，润遍青青草。过雨何须泼水来，官路垂杨埽。暮色转冥冥，多恐西风早。亦有松间解带人，数骑寻秋到。
卜算子·出德胜门沿堤过雨轻尘不飞新绿在树澹以夕照纵辔丛薄间极潇爽之致
作者：张祥河
朝代：清

纵马去何之，独自鞭丝飏。狼籍秋阴滴晚凉，几点轻衫上。何处远香归，堤畔么禽唱。碧受风斜不见花，蔌蔌枯荷响。沙白净于银，润遍青青草。过雨何须泼水来，官路垂杨埽。暮色转冥冥，多恐西风早。亦有松间解带人，数骑寻秋到。
声声慢
作者：张祥河
朝代：清

编篱簇树，篆径通花，阴阴但觉新凉。受得风多，况又水净荷香。暮蝉几回咽处，挂残声、都在垂杨。如此境，问如何不住，负了鸥乡。却忆鸥边雨过，载茶炉酒具，小小沙棠。略似浮家，烟景半入苍茫。谁教画师写出，写斜波、还写斜阳。亭一角，映莓苔，犹自未荒。
声声慢·虎邱
作者：张祥河
朝代：清

林深隐塔，水静明楼，遥山夕照红边。霸业销沈，沙草尽带寒烟。芳春冶游何许，但莺花、依旧年年。空怅望、向真娘墓上，短簿祠前。一自尘空晋苑，换佛龛香火，结与因缘。消古今愁，分付酒国诗天。玉笙不教吹彻，怕零脂、飘满阑干。人影远，泛清波、都是画船。
宋拓玉枕兰亭歌
作者：张祥河
朝代：清

兰亭一百十七刻，理庙秘玩归平章。权奸奇计事风雅，定武影本明镫旁。缩成小体五字损，觥觥武爵酬廖王。洛神当年并镌玉，于阗灵璧争辉光。杭州一唱歌舞绝，谁其拓者声琅琅。性命毛轻物山重，前有赵叟今萧郎。遂令怀璧后人戒，孤儿负石空逃亡。我思昭陵閟茧纸，玉碗竟发天苍黄。戎温无赖委瓦砾，钩填真迹推初唐。斑斑要录姓名具，褚冯韩赵诸葛汤。馆客称功技狡狯，福华撰罢摹欧阳。此书无异辱金辱，妓围朱蜡罗东堂。休论葛岭半间废，已见赵家全土荒。珠玉侈心建多宝，冰山失势难久藏。木棉肯为天下死，惜未俱碎投河漳。名流工作荔支喻，肥瘦乃复穷铦铓。咄哉虚舟遇静君，宋刻宋纸拓最良。同时退谷字藏颍，两公一笑临池狂。世间抵掌优孟辈，痴蝇讥恐贻南昌。何如涤笔向湖水，蟋蟀秋高金粟香。
庆宫春·出广渠门游金氏园归柬徐少鹤李芝龄丈
作者：张祥河
朝代：清

编槿篱疏，结茅亭小，此间胜宇初辟。无地寻诗，停车欲问，鸟声知唤过客。湾头虹断，荡孤艇、微波自碧。关心重到，如许溪山，故乡迢隔。好时嫩约难凭，解道封姨，柳丝工擘。残红飞杳，生香不著，寂寞梨花寒食。酒醒春老，又还是、青帘向夕。而今何事，招我閒鸥，泥人脉脉。
忆旧游
作者：张祥河
朝代：清

叹啼莺树改，吠犬篱荒，花事都非。恐是桃源境，笑者回痴煞，心绪关伊。一角袖罗红畔，点点口脂肥。指乳燕帘空，抛馀妆镜，曾照双栖。凄迷。记前度，秖病为谁慵，损了腰支。蓦见才匀面，道黄金何物，难铸相思。不道粉香吹散，凉雨一丝丝。怎负却芳春，远山愁恨眉样低。
忆旧游
作者：张祥河
朝代：清

听冰弦戛雨，钿管抛星，小院迎凉。镜样西湖月，恁销魂捧去，高照红妆。好花酒边催放，一曲杜韦娘。更解事微风，吹将腻粉，花也输香。悠扬。低度处，祇巧弄调唇，圆转调吭。要共春莺语，问相思无据，声总谐双。唾壶几回敲彻，残夜暗回肠。指局冷枰閒，天涯野絮还自忙。
忆旧游
作者：张祥河
朝代：清

认松钗溜碧，藓印抛青，小掩林扉。不奈恹恹昼，奈伤春刻意，花韵都非。断魂贴将双蝶，肯化朵云飞。只腻粉阑千，垂杨搭上，和雨凄迷。情痴。慵揽镜，指燕样侔娇，环样论肥。未了閒愁思，倩罗裙兜起，交与封姨。数峰又还清苦，长水语儿溪。待熨尽眉痕，初三夜月同载归。
忆旧游
作者：张祥河
朝代：清

记开尊看雨，策骑寻香，一水红边。净业湖头月，有荷花自主，邀客年年。小楼碧纱笼处，题句玉堂仙。喜五马能来，重招胜侣，一话诗天。依然。曲阑外，正镜净窥凫，柳暗闻蝉。欲唤红衣舞，更何人银甲，解唱田田。暮霞几回飞去，凉煞钓鱼船。祇感到西涯，谁家小筑湖水偏。
忆旧游·过兖州感怀王善香观察
作者：张祥河
朝代：清

记飞轮积雪，襆被狂沙，腊尾春前。暂息劳生梦，向南楼纵目，官烛分烟。小梅暗催吟思，几夕赏花筵。叹宦海名场，光阴一霎，弹指声边。寥天。感怀处，见古堞藏雅，衰柳迎鞭。拂拭征衣旧，写州门新恨，无限留连。恼人更谁镫下，秋雨杂鹍弦。只独起题诗，荒鸡旅店寒未眠。
念奴娇·吴门得澹渊书，知复有宣城之行，明当返棹与话别泖上，先之以词。
作者：张祥河
朝代：清

薄游倦矣，算扁舟、合傍湖山佳处。三十六鳞红策策，怕寄天涯鸥侣。酒剩豪吟，花馀英气，难系春长驻。一春情味，故人旧雨今雨。闻道料检行縢，提携席帽，江北看山去。谢守不生梅老死。海内风烟谁主。宛水迢迢，敬亭蔼蔼，斜照纷无数。为君怀古，定添多少诗句。
念奴娇·池莲叶而不华水佩风裳亦足元对
作者：张祥河
朝代：清

片云不堕，簇轻鳞飞，作溪边凉雨。高馆得来，秋气早、听入菰蒲深处。瘦蝶寻阴，老鱼吹沫，鹭濯䙰褷羽。澄波天镜，断烟移挂芳树。几度看褪红衣，沙明渚浅，谁唤兰桡去。怪底亭亭开晼晚，留伴金风无主。酒碧裁筒，茗香浥露，大好销烦暑。西峰林罅，翠鬟新沐如许。
惜红衣
作者：张祥河
朝代：清

远堞笼烟，荒堤积潦，渐生空碧。镜洗奁开，芙蕖弄晴色。吹香秀句，重系取、鞭丝无力。谁惜。娟水美人，付销魂追忆。溪楼小隔。呼酒当炉，遥山占芳席。将花作主、应识凭阑客。寂寂两三鸳侣，好梦几时圆得。恁晚潮听说，江上佩环消息。
扬州慢
作者：张祥河
朝代：清

云巧裁纤，月阑勾晕，一痕秋最分明。问斜河旧约，脉脉夜潮生。怎如练，银波泻去，客槎千里，还傍瑶京。但沙边、烟外菰芦，添作诗声。甚时伴侣，道飘萧、野鹊须惊。指碧海清多，金堤水长，花莅斯盟。放眼大光明里，家何处、四壁香清。念人间瓜果，宵来镫为谁青。
扬州慢
作者：张祥河
朝代：清

烟暝归鸦，月斜惊鹊，拍天水接高秋。捧金盘一醉，更埽尽閒愁。认湖畔、弯弯细路，再来寻笛，无数红楼。恁衣香、吹下金风，都在帘钩。广陵古怨，听荒凉、筝瑟谁搊。纵粉泪销馀，莺声咽暮，淮水西流。已是满堤衰柳，腰支瘦、尚学轻柔。叹年年飞絮，何时才与春休。
扬州慢
作者：张祥河
朝代：清

谒岱东来，渡河南下，挂帆共数归程。望秋山不见，莽莽隔遥青。夕阳外、江潮远去，酒边愁阵，谁出奇兵。渐分飞征雁，孤舟今夜芜城。客中送客，算匆匆、时序须惊。指宛水波长，吴淞梦近，难遣离情。百岁几回圆月，笙歌起、和我诗声。更清晖，天末疏星，镫傍寒生。
挽文宁联
作者：张祥河
朝代：清
体裁：联

内相经文兼纬武；西方成佛即升天。
挽王汉联
作者：张祥河
朝代：清
体裁：联

七日招魂，屈子衣冠轻似蜕；九重赐恤，王尊名节重于山。
探春慢·独游极乐寺见海棠已残
作者：张祥河
朝代：清

花烂当春，人閒似我，招寻独在芳径。颇绕溪流，便离尘境，到眼一泓明净。看竹看桃杏，又看到、海棠红剩。剩将几曲愁心，辘轳同袅金井。莫是么禽唤起，教如睡香魂，枝上催醒。宿雨阑低，晓阴篱短，次第欲斜还整。恻恻轻寒意，浑不耐、蝶衣飘影。细数韶光，封姨何事吹紧。
摸鱼子·改七芗团扇小影
作者：张祥河
朝代：清

甚年年、剪绡矾绢，无声诗恣题稿。寻常行路葫芦样，白眼写来多少。团扇小。定悟彻、前身明月怀中抱。风流绝倒。问褒鄂淩烟，尹邢对镜，此意共绵渺。春愁醒，鸾尾白云乍埽。麻姑输与仙爪。瑶坛露净祛尘想，领取笔端神妙。秋信早。尽瘦向、吟边恰有团栾好。冰壶玉照。更蛛网频除，蟫香细爇，蝉翼一痕罩。
文信国公祠唐云麾将军李秀残碑用坡公石鼓歌韵柬椒堂京兆
作者：张祥河
朝代：清

京畿曩咏岁丁丑，古墨斋名景李叟。未识残碑苔藓文，今看劲笔龙蛇走。卓哉好古少京兆，石拓摩挲开笑口。新诗旧记相伯仲，石门平湖若先后。堪嗟六碍留止二，何异石鼓文存九。笔陈希踪大令王，姜芽敛手九和柳。当年范阳镵翠珉，兀峙秦中望珠斗。两书云麾最惬心，千载风生见回肘。世间神物有通塞，一则亭台一蒿莠。良乡博士乃瞽天，闽人董生真石友。重毡遂喜辇驼背，大药终非弃马彀。模糊镜上骞凤鸾，漫漶行间杂科蚪。光价腾时始完平，咏歌纪事惟商耇。繄公直节著开宝，不顾群奸互唧嗾。信国丹忱共日星，神祠素壁依尊卣。升香肃肃来生徒，奏鼓蓬蓬警蒙瞍。观经何啻门鸿都，阙字难稽山岣嵝。依稀圆壁瓦砾残，洗刷清泉尘网厚。大梁携归一已私，前尹流传万历某。墨华古月宜碧空，宦橐黄金等乌有。何如艺苑示戈磔，顿使幽岩脱械杻。坚贞不碍砺角牛，巧诈还当嗤瓦狗。延陵微意寓激劝，柴市忠魂得配偶。方今太平任儒术，起化黉宫首善首。正气堂堂式仰瞻，伪学纷纷亟攻揞。读书益智文可绎，广孝移忠义有取。欧阳集录富金石，昌黎进解磨光垢。真贻模概国士资，况置豆笾官吏守。珊瑚不减交柯珍，杞梓无妨数尺朽。岐阳高唱凤翔和，欲附长篇此同寿。
木兰花慢
作者：张祥河
朝代：清

爱青萍作罽，风半约、小池圆。著一个诗舲，两枝画桨，几折桥偏。采莲。五湖晚唱，唤鸬鹚、清梦落谁边？梦逐潮声远去，钓丝我意缠绵。澄鲜。还洗镜中天。峰影自娟娟。记那回同载，零星茶灶，共客吹烟。悠然。不惊细浪，但船头、呼月照人便。践却鲈鱼旧约，好秋红树今年。
梦横塘·愿荻洲先生制芦笔极雅润轻便
作者：张祥河
朝代：清

剪青抽管，织絮添毫，几枝风力犹劲。小润分携，写不尽、江湖秋影。麟角嗤工，鼠须惭雅，别成新颍。认湘筠削处，五色丝缠，花笺浣临池称。分明似水轻寒，又梢梢笔意，纸上堪听。郭索前尘，争换了、春蚕声迸。不宜画、妆楼远黛，只合篷窗弄低暝。后夜吟镫，为君清讽，想烟荒波冷。
水调歌头
作者：张祥河
朝代：清

湖上古今月，江上去来潮。平生梦常到处，小小木兰桡。映著溪楼螺黛，飘著舵楼红袖，香气共烟销。烟外寂无语，芳草去迢迢。谁扣枻，且低唱，更吹箫。短笛数声，凉雨郁悒几难聊。只付尺缣烟水，便是微云河汉，秋影可能招。今夕酒边话，都在赤阑桥。
水调歌头·题王海村湖楼秋思图追和刘芙初太史
作者：张祥河
朝代：清

湖水渺天际，遥忆响泠泠。此中宜著诗句，写上碧云屏。一自红桥掺袂，再向白鸥回首，华发感星星。休道宦游好，乡思逐潮生。酒人疏，酒炉杳，酒杯停。有谁澹妆，浓抹绝艳也秋零。不记韬光竹径，颇念飞来峰色，小憩冷泉亭。凉笛几声噭，有鹤下空冥。
水龙吟·移稚竹数丛种之斋前挹其娟秀
作者：张祥河
朝代：清

担来一束腰支瘦，好是雏鬟初买。萝寒倚袖，筠低搴幔，萧疏意态。旧忆青鸾、那回曾见，绿阴还待。只留春谁识，玲珑个个，相思字、阑干外。却笑携锄种罢，又须防，径深花碍。好风咒取，扶持影底，湖山宛在。说甚吟怀，十年听雨，略无聊赖。赖多情报与，平安梦到，碧纱清籁。
永州
作者：张祥河
朝代：清

芭蕉万本绿为天，潇水城南湘水连。笔冢千秋留醉素，赋才一夜忆何涓。得名溪谷愚非辱，写胜山岩淡益妍。明日浮桥徐按辔，出疆难别是云烟。
法曲献仙音
作者：张祥河
朝代：清

花笑春山，雁啼秋水，未许游尘飞到。新曲谁翻，旧声堪记，冰丝最宜寒峭。正一洗、胡沙怨，那须更长啸。解音少。付词人，据鞍残梦，重唤起、清夜醉吟成调。酒浅不胜愁，尽将愁、分与银爪。野屋萧萧。问吹香，何处风早。但临风移谱，自昔昆崙倾倒。
法曲献仙音·唐制小忽雷
作者：张祥河
朝代：清

挝羯思唐，洗桐悲蜀，小小檀槽如故。唤起轻雷，旧声堪忆，苍凉苑花宫树。有九百年来事，两弦怅谁诉。春何许。向梨园、听残银甲，重奏入、兵骑淮西无数。爪雪在天涯，尽千金、抛与飞絮。好事才人，唱旗亭、都是新句。但寒沙吹舞，又对燕山风雨。
洞仙歌·为黄砚北题素舫小影即送其之官山右
作者：张祥河
朝代：清

抛残蝶梦，正娇莺啼起。悄向东风等閒倚。对花枝如玉、人面如花，浑不分，春在帕罗香底。飞凫萦别思，黄九词工，写上乌丝语犹绮。唱与古旗亭、拍遍玲珑，有一曲、阑干十二。莫是證、兰因渺天涯，算影里、前身絮泥谁记。
浣溪沙 小重山房图题者殆遍，秋日得一二交好。书询及园居风景，将以此图寄之，展阅旧所为小重山令四解，意有未尽，为补三阕于后 其一
作者：张祥河
朝代：清
体裁：词

净埽蛛尘四壁空。小屏山叠石玲珑。背山三面水如弓。午枕倦听菰叶两，晓阑寒耐柘枝风。碧愔愔地药炉红。
浣溪沙 小重山房图题者殆遍，秋日得一二交好。书询及园居风景，将以此图寄之，展阅旧所为小重山令四解，意有未尽，为补三阕于后 其三
作者：张祥河
朝代：清
体裁：词

水鸟飞来不用招。卧浮图影曲塘坳。过江通得海门潮。为约星萍开碧镜，自删风竹作轻篙。一秋诗境小红桥。
浣溪沙 小重山房图题者殆遍，秋日得一二交好。书询及园居风景，将以此图寄之，展阅旧所为小重山令四解，意有未尽，为补三阕于后 其二
作者：张祥河
朝代：清
体裁：词

香稻连畦翠穗扶。水边乡味话莼菰。白云深处雁来无。轹釜邻家知饭罢，提壶侍史报花初。已凉天雨忽疏疏。
浣溪沙 镫下集诗牌字四首 其一
作者：张祥河
朝代：清
体裁：词

百褶裙拖六幅斜。阿琼扶下七香车。城中高髻是谁家。烧蜡不缘呼绛树，销金何事问莲花。玉丝三尺话天涯。
浣溪沙 镫下集诗牌字四首 其三
作者：张祥河
朝代：清
体裁：词

雨怯梨云不肯飞。小怜呵蕊有情痴。东风吹过石塘西。钿盒缄愁香叩叩，舞衫减抱绿丝丝。背花千万莫娇啼。
浣溪沙 镫下集诗牌字四首 其二
作者：张祥河
朝代：清
体裁：词

偷质微波隔绮筵。去时红笑药阑边。解人退步小游仙。坠梦留芸娇倚蝶，娟痕洗黛懒抛蝉。盟镫无语已经年。
浣溪沙 镫下集诗牌字四首 其四
作者：张祥河
朝代：清
体裁：词

白冷封阶夜月清。枕函谁伴石三生。龙宫秋色割难成。极浦吴波愁浣纻，隔楼秦柱促搊筝。六朝金粉别离情。
浣溪沙·小重山房图题者殆遍，秋日得一二交好。书询及园居风景，将以此图寄之，展阅旧所为小重山令四解，意有未尽，为补三阕于后
作者：张祥河
朝代：清

净埽蛛尘四壁空。小屏山叠石玲珑。背山三面水如弓。午枕倦听菰叶两，晓阑寒耐柘枝风。碧愔愔地药炉红。香稻连畦翠穗扶。水边乡味话莼菰。白云深处雁来无。轹釜邻家知饭罢，提壶侍史报花初。已凉天雨忽疏疏。水鸟飞来不用招。卧浮图影曲塘坳。过江通得海门潮。为约星萍开碧镜，自删风竹作轻篙。一秋诗境小红桥。
浣溪沙·挂席洪湖口占此解示王澹渊顾荃士
作者：张祥河
朝代：清

弥望洪湖接浊流。甚时牢固坏堤修。人家床脚系轻舟。海若呼风来飒飒，天吴骑浪去悠悠。举杯同洗一天愁。
浣溪沙·袁江买棹南下率成此解
作者：张祥河
朝代：清

秋雨秋风可奈何。年来诗思托渔歌。今宵真个梦烟波。日落深林鞭影乱，苔荒高岸纤痕多。匆匆何似莫经过。
浣溪沙·赋白秋海棠
作者：张祥河
朝代：清

凉梦如烟傍夕昏。花开玉女洗头盆。极伶俜影最销魂。月地鸣蛩声咽咽，风帘摇烛泪痕痕。分无娇蝶与温存。
浣溪沙·镫下集诗牌字四首
作者：张祥河
朝代：清

百褶裙拖六幅斜。阿琼扶下七香车。城中高髻是谁家。烧蜡不缘呼绛树，销金何事问莲花。玉丝三尺话天涯。偷质微波隔绮筵。去时红笑药阑边。解人退步小游仙。坠梦留芸娇倚蝶，娟痕洗黛懒抛蝉。盟镫无语已经年。雨怯梨云不肯飞。小怜呵蕊有情痴。东风吹过石塘西。钿盒缄愁香叩叩，舞衫减抱绿丝丝。背花千万莫娇啼。白冷封阶夜月清。枕函谁伴石三生。龙宫秋色割难成。极浦吴波愁浣纻，隔楼秦柱促搊筝。六朝金粉别离情。
清平乐·朱菋堂驾部画红梅一枝见寄
作者：张祥河
朝代：清

南枝春半。谁信寒犹浅。还向陇头寻梦见。夜雪江南未满。盈盈紫萼相思。一屏疏影香迟。疑是玉妃新嫁，东君亲为调脂。
湘月·庚午冬杪，余将北行七芗，以余自署诗舲绘图为别，忽忽两载，搜箧展卷，视同影池之临，心有虚船之触矣
作者：张祥河
朝代：清

牵船可住，甚吟身不系，还滞归棹。泖水波长正忆我，坐向天边春好。划镜云开，将花潮上，夹岸多芳草。翠篷凝倚，远山对客能笑。谁解洗净尘襟，停渔柳外，唱丝丝风晓。半剪吴淞待寄与，何处烟帆沙鸟。梦逐矶温，愁催篴暮，极望生绵渺。红衣双桨，几时又趁斜照。
满庭芳
作者：张祥河
朝代：清

堤柳销金，江枫攒锦，瞥眼易感秋光。个侬愁思，潦倒几名场。不放春花斗艳，争共惜、移种河阳。花无那、相看脉脉，消息问东皇。苍凉。重记省，蛾镫蝶枕，说向津梁。只听残更漏，直恁宵长。还是豪吟做甚，游纵倦、未受诗降。燕云外、题缄远寄，新雁两三行。
满庭芳·老墙根访蔗山园看菊赠主人
作者：张祥河
朝代：清

篱角黄疏，墙根秋老，好句觅向谁边。石湖新谱，花发范村前。霜色偏饶烂漫，都埽却、荒径寒烟。君知否、提壶健者，供养已经年。经年。閒里过，多情夜雨，白发三千。便家无山住，境亦神仙。我欲狂歌置酒，拚一醉、舞蔗当筵。归来后、镫青月白，残梦故乡天。
甘州
作者：张祥河
朝代：清

向蘼芜、同话去年秋。香草半含愁。怅西风易暮，筝抛别院，笛咽高楼。一字羌无题处，还见柳枝柔。招影红阑外，小舣轻舟。尘世素心谁许，讶妆成花底，解佩芳洲。甚烟痕瘦削，飞韵玉搔头。问江干、酒醒何夕，负温黁、草草数杯酬。空追忆、更无明月，却梦扬州。
甘州·姚一如方伯丈秋山睹墅图
作者：张祥河
朝代：清

算归云、剑外恋家山，未遂百年心。布韬钤掌上，西南地势，指顾纵横。短劫烂柯山下，万泪滴苍生。遗象淩烟在，带缓裘轻。谁料筹边奇气，野狐威顿辑，虎帐风清。任争先黑白，患难故人情。怎推枰、收将残子，付他时、当局忆良平。松阴晚、掩关人散，何处秋声。
甘州·渡河忆己已夏南归值午节竞渡
作者：张祥河
朝代：清

卸征鞍、一席挂长风，河水拍秋高。望弯环似带，东南巨堑，势障雄涛。同是客星今古，天上溯源遥。直导昆崙下，大海滔滔。回首中流箫鼓，驾龙飞彩楫，电迅云骄。叹侵寻时序，游记墨徒劳。向沧溟、燕来鸿去，动晚风、容易荻花梢。长堤畔、明年明月，照我停桡。
甘州·约客积水潭观荷
作者：张祥河
朝代：清

傍长堤、万盖绿生烟。清绝已凉天。记壶卢入市，招人共醉，我亦能仙。见说红情词里，旖旎又今年。一觉閒鸥梦，虾菜亭边。无恙钓丝何许，看城霞倒景，涧雪喷泉。只花香四壁，风外一楼偏。话江南、采莲双袖，唱斜阳、低映脸波妍。吹箫感、暮潮生处，那便登船。
甘州·题张东畬大令仿唐六如山水
作者：张祥河
朝代：清

看巉岩、一道泻春泉，中有古苔香。傍皴痕湿处，烟分杂树，雨渍疏篁。人外除将清籁，白石语苍凉。方信如如悟，参透空王。回首归田吴下，叹零星剩稿，冷落荒庄。只溪头润绿，曾照薜萝裳。恁淋漓、墨壶轻洒，荡寒云、尺幅黯潇湘。还知否、如今桃坞，尽是斜阳。
百字令·冯柳东同年示重修曝书亭图即用竹垞翁集中曹倦圃画竹垞图原韵
作者：张祥河
朝代：清

旧缣依约，记江湖载酒，一帆归泊。万卷丹黄人去后，蠹影飘零谁托。醧舫楹攲，茭池㴎尽，怕有禽声乐。百年斜照，野花重补篱落。堪羡贤令高怀，词垣继起，风雨同觞酌。黛色成阴诗意在，写与青油帘幕。远翠能招，文鸳亦喜，画里閒丘壑。帝城春事，古藤仍倚阑角。
礼烈亲王鸣骹箭歌
作者：张祥河
朝代：清

兴朝骑射首肄武，武爵善射名十五。烈王艺具贯札神，？箭森森传秘府。关东定檄开营门，塞山秋高旗帜翻。红轮悬的射羊眼，万众听鼓昼不喧。白翎金簳插腰后，满月弓开霹雳手。过箫风疾烁电奔，主皮堕空革音厚。其制六孔觚浑圆，非铜非铁骨角穿。怪鸱一声出林外，下应击鼓声阗阗。传箭流星走千里，射马射人此余技。更嬴锁云伯仲间，黄帝乌号等闲耳。独讶笴长三尺强，飞蛮尺六倍尺量。垂天舒翼状张拱，想见英姿帝座旁。留遗夏服鲛函饰，令德有铭栝可勒。玉牒当年并策勋，肃王夭毙黄巾贼。
礼烈亲王鸣骹箭歌
作者：张祥河
朝代：清
体裁：古风

兴朝骑射首肄武，武爵善射名十五。烈王艺具贯札神，𩩉箭森森传秘府。关东定檄开营门，塞山秋高旗帜翻。红轮悬的射羊眼，万众听鼓昼不喧。白翎金簳插腰后，满月弓开霹雳手。过箫风疾烁电奔，主皮堕空革音厚。其制六孔觚浑圆，非铜非铁骨角穿。怪鸱一声出林外，下应击鼓声阗阗。传箭流星走千里，射马射人此余技。更嬴锁云伯仲间，黄帝乌号等闲耳。独讶笴长三尺强，飞蛮尺六倍尺量。垂天舒翼状张拱，想见英姿帝座旁。留遗夏服鲛函饰，令德有铭栝可勒。玉牒当年并策勋，肃王夭毙黄巾贼。
祝英台近
作者：张祥河
朝代：清

暝云低，凉雨骤，碧落挂龙尾。飒飒吹来，琴上海涛沸。不知深院通潮，一湾流出，犹浸到、亚阑花底。正吟倚。溪童贳酒才归，洗盏绿浮蚁。浅酌高歌，都为遣愁计。是谁下了湘帘，早开新霁，又听取、暮蝉嘶起。
绮罗香
作者：张祥河
朝代：清

又惹红情，频搔绿发，一夜春声催起。寂历凄清，忆到下帘风细。罗帐外、漏滴沈寒，宝奁畔、粉香添腻。怎钗头、烛烬敲残，那人愁思更何底。西园歌舞乍歇，抛得鞦韆易冷，影迷濛里。吟遍啼莺，湿上几痕苔纸。谁送却、飞絮时光，只费尽、惜花心计。最相望、隔著天涯，远山青拥髻。
绮罗香·玉壶山人为余作美人拜月图数年矣携之行箧再付装池漫题此阕
作者：张祥河
朝代：清

桂影轮圆，湘纹几净，残夜更筹初转。好事天边，蓦地凄凉难遣。怪云意、薄似郎痴，道明月、还如侬面。恁拣取、心字香烧，临风未许綵丝剪。蛾眉旧恨常敛，犹记拾花阶下，抛残金钿。著个朱阑，扶住轻盈娇懒。便偻指、几度团栾，祇瞥眼、辰移星换。又谁知、裙钗芙蓉，绣痕沾碧藓。
耀州二首
作者：张祥河
朝代：清

沮流西绕漆东经，石嘴山前九点青。二麦登场风曰燥，追凉都上富公亭。元洞无由叩邈师，病梨树下照邻词。我来要拭看山目，双石盆留洗药池。
耀州二首·其一
作者：张祥河
朝代：清

沮流西绕漆东经，石嘴山前九点青。二麦登场风曰燥，追凉都上富公亭。
耀州二首·其二
作者：张祥河
朝代：清

元洞无由叩邈师，病梨树下照邻词。我来要拭看山目，双石盆留洗药池。
菩萨蛮
作者：张祥河
朝代：清

溶溶睡鸭池塘碧，垂杨一带和愁织。挽就翠云毬，飞花何日休。游丝风力小，风定丝还袅。教学海棠颠，红桥春可怜。
蓦山溪·极乐寺僧言入夏来辨色蚤起于万绿阴中听百鸟调舌辄有尘外之想
作者：张祥河
朝代：清

一林深碧。数里寻香积。入门径通幽，只斜照、花阴寂寂。凿池注水，环绕小亭空，翻玉虹，动凉云，洗我题诗笔。心随境远，此乐真何极。世外契琴言，便茶罢、风清两腋。翠禽幽哢，谁解證闻根，夜迷漫，听晨钟，定里应相忆。
虞美人·枕上闻风水声推篷视之已达京口
作者：张祥河
朝代：清

吹来万斛涛声沸。恰趁江风利。梦中浑不辨行船。醒搅船轻簸浪软于绵。濛濛湿雾推篷里。半饷帆收矣。日高天镜洗青铜。回望三山浮动有无中。
虞美人·法源寺东王子卿丈曹玉水
作者：张祥河
朝代：清

寻幽重访招提境。我与僧俱静。画阑环护翠重重。打破春阴花外一声钟。芳飔无力缠莎碧。怕见韩陵石。韶华容易去堂堂。真悔来迟开过紫丁香。
虞美人·雨后月色倍皎
作者：张祥河
朝代：清

宵吟蜡穗双双擘。桂影移帘额。碧天雨洗露华凉。自起开帘庭院草生香。盈盈脉脉看何限。妆镜堆云懒。春前相忆玉阑知。惟有秋心还是絮蛩时。
西子妆慢·赋桐乡潘园李子
作者：张祥河
朝代：清

玉甃沈寒，金丸摘艳，带得桐溪烟雨。爪痕还说认西施，记仙根、别栽何处。名园旧主。又那问、间居情绪。翠笼开，祇水荷包却，匀圆如许。销烦暑。雪藕凉初，颗颗琼浆贮。笑拈纤核打鸳鸯，傍相思、语儿乡住。浓阴几树。指前度、乘潮来去。恁堆盘、一碧玲珑细谱。
角招·送熊见甫归商城
作者：张祥河
朝代：清

判吟袖。东风剪，春阴一碧如绣。帝乡同客久。惜别几人，堪此尊酒。江南梦又。尽迟我、羁愁消瘦。极目鞭丝天末。只输与万千条，送归程烟柳。回首。谐兰订旧。焦桐感爨，那是霓裳奏。听歌聊复偶。说与镫红，更阑时候。销魂赋就。剩浣了、缁尘三斗。后约横溪翠岫。料应结、竹边楼，花间牖。
解连环
作者：张祥河
朝代：清

剪镫遥夕。问流黄刷罢，几番催织。为捧心、消瘦年年，夜凉怨秋河，一墙红隔。眼角情浓，更羞倚、曲屏风侧。道花时不见，扑蝶重寻，顿怯风力。西楼向谁弄笛。叹更阑月好，何事轻掷。恁醉后、褪了燕支，有双袖黏来，者般狼籍。齧臂痕深，又指与、些儿可识。只难把、此愁打叠，绣裙百褶。
解连环
作者：张祥河
朝代：清

画帘花午。记娇痴揽镜，未成眉妩。但有情、却怨芳春，笑轻咽歌喉，要瞒鹦鹉。小问侬名，为郎拨、琵琶弦数。甚年时学得，银甲纤纤，背地曾谱。弓弓听伊细步。讶朦胧不辨，三里香雾。问再见、红颊添潮，更胜却环肥，鬓云低俯。烛灺筵阑，最怯是、较量酒户。念惟有、帐纱月煖，麝熏自度。
貂裘换酒·砚北填词图
作者：张祥河
朝代：清

纸阁留香久。夜沈沈，歌翻宛转，催馀铜斗。醉拂珊瑚齐击节，酒绿镫红时候。应唱彻、伊人檀口。艳冶消磨频客里，岂输他、修史围红袖。君自比、晓风柳。年来我亦伤春瘦。洗丝桐、评量乐部，几回搔首。惹起江南花落恨，不嫁娉婷空负。听羌笛、楼中吹又。檀板金尊谁与共，但何缘，閒却填词手。愁把盏，月当牖。
道中书所见
作者：张祥河
朝代：清

峰角花秾不可攀，峰根草长又谁删。驮从急溜声中过，樵向浓云影里还。千百杉松排岸直，两三雅雀啄泥间。好山惆怅无人住，竹屋何尝著一间。
金缕曲·题黄仲则悔存词后即用集中韵
作者：张祥河
朝代：清

我醉悲歌放。哭青枫、猿啼昌谷，秋坟相望。愁共落红流到海，海水将愁比量。但孤燕、归来惆怅。明月江南清绝地，算梅花、合殉诗人葬。香不死，夜魂荡。半生意气淩霄上。赋金荃，少存壮悔，几多情况。碧血千年终化土，留得狂名无恙。怆风雨、当时门巷。紫府而今听按曲，碎珊瑚、十丈云罗帐。吹竹裂，七星响。
锁窗寒·夜雨不止忆园东花事将阑用玉田韵
作者：张祥河
朝代：清

一烛摇红，孤吟隐几，倦来慵凭。风帘夜夜，月黑了无清影。更何堪、敲窗雨深，逼人未耐单衣冷。只丁耽听取，宵长漏短，一声声尽。琴润。幽篁径。好韵奏金徽，香温宝鼎。东邻酒事，早又阑珊花信。恼天公、愁霖暗催，计团近局还自等。试占时、蜡穗烟高，放晴明日稳。
长安杂兴十首·其七
作者：张祥河
朝代：清

圭峰尊太白，禹迹夜珠辉。琼草谁为覆，釜凫亦解飞。栾侯除旱魃，郑客扣灵扉。左洞胡麻饭，神仙不可几。
雪梅香·课梅味雪图
作者：张祥河
朝代：清

怎岑寂，柴荆望望水云重。问生涯何许，年来一例疏慵。但省携锄野桥外，尽教嚼蜡世途中。岁寒意，浪付瀛尘，吹散天公。幽踪。想春晓，别后西湖，正是愁侬。澹到无言，色香触法偏工。新赠谁传折枝句，浅斟那识煮茶风。相思恨，难蠲渴疾，空冷雕虫。
风洞山联
作者：张祥河
朝代：清
体裁：联

漓江水绿招凉去；常侍诗清赏雨来。
高阳台·与徐星伯曹玉水两舍人集叶雨辀太守斋赠歌者似兰次雨老原韵
作者：张祥河
朝代：清

写影花初，评香露晚，问谁镂管生春。谱到离骚，湘君定是前身。窥帘月去瞢腾醉，送江潮、几簇秋星。恁盈盈，并入眉梢，异样芳情。枯禅肯负填词手，但盟心印素，證果知因。结佩天涯，飞来一片痴云。蘼芜梦断枫桥路，荡吴波、画境非真。莫销魂，草草衔杯，有个愁人。
高阳台·沈屺云司马属题双兰图并示寒食纪梦之刻次江铁君韵
作者：张祥河
朝代：清

冷艳扶妆，嫣痕破梦，名花端识前身。写入鸳丝，西楼化作行云。开奁对影成双照，碧亭空、一镜涵春。尽芳魂，结佩湘皋，托取灵根。年年花事伤寒食，只缄愁万叠，展抱无因。露眼频看，骈枝墨色还新。枝丫绾就丁香叩，坠幽欢、雨溃烟分。恁炉熏，祝向蘼芜，瘦损休文。
高阳台·顾羽素女史绿梅影楼填词图羽素为无锡顾蕳塘孝廉之妹
作者：张祥河
朝代：清

拂水安弦，邀云卷幔，吹来玉笛无声。攀摘高寒，妆楼一带香横。春风词笔垂垂古，有簪花、格自天成。夜蟾明，不信仙居，不傍瑶京。频呵冷蕊愁何许，但清攸韵写，瘦共诗评。倚遍筠枝，回阑直恁心盟。臣才不及应渐左，算闺中、赋茗还能。记曾经，飞雪江南，梦绕山青。
鹧鸪天
作者：张祥河
朝代：清

商略飞花剑壁阴。真珠栊里漆鸣琴。刘郎不自修花谱，孤负啼春有翠禽。云漠漠，月沈沈。瘦桐灰却野蚕心。拚娇困酒年来惯，落靥东风冷见寻。
鹧鸪天·戊寅送春日同姊栽云妹玉舜拈此
作者：张祥河
朝代：清

佳梦还宜去后寻。中年长共故园心。离骚读罢真无奈，香草茸茸绿发侵。红药畔，紫藤阴。饯春春不敌愁深。分题句好儿拈韵，话旧杯阑婢典斟。
龙树寺联
作者：张祥河
朝代：清
体裁：联

好春万苇绿成海；斜日西山黄到楼。
临江仙·六一韵
作者：张祥龄
朝代：清

树杪泉翻山雨霁，隔城飞到江声。半梯残照乱溪明。甘蕉修竹，一夜过檐生。细算佳期将七夕，盼他云里霓旌。晓星东上与阑平。乌云堆枕，凤鸟任从横。
前后蜀杂事诗（选十）
作者：张祥龄
朝代：清

城南饿死采桑女，又听君王要税桑。山上彩楼风雨夜，笙歌谁念饲蚕忙。宦寺新颁建节符，天雄进得美人无。牙兵龙虎飞章到，为献秦州花木图。典章文物继唐初，九国龙争总不如。李昊王锴尽才士，绝怜低首写降书。六宫红绿散星辰，王气青城渐不灵。二十万军齐下泪，天回金翠冷红亭。龙衮分明帝像尊，谁来法驾召唐魂。元元皇帝青牛去，剩有铜羊一角蹲。七里亭前拜魏王，卖来阿魏与唐庄。长安三赵村前月，冷照王家十八丧。满地杨花暮雨时，无人复唱柳枝词。秋坟古木宣华苑，夜月楼台鬼唱诗。常让官家第一筹，画楼忽命撤浮游。殿前名马亲王赐，传说君王不打球。金锁重门歇绮罗，凄凉一阕洞仙歌。老尼闲说宫中事，故苑月明池上多。一箭曾无东向发，沙弥原本不知兵。祭文凄绝将军庙，江岸回头尽哭声。
前后蜀杂事诗（选十）·其一
作者：张祥龄
朝代：清

城南饿死采桑女，又听君王要税桑。山上彩楼风雨夜，笙歌谁念饲蚕忙。
前后蜀杂事诗（选十）·其七
作者：张祥龄
朝代：清

满地杨花暮雨时，无人复唱柳枝词。秋坟古木宣华苑，夜月楼台鬼唱诗。
前后蜀杂事诗（选十）·其三
作者：张祥龄
朝代：清

典章文物继唐初，九国龙争总不如。李昊王锴尽才士，绝怜低首写降书。
前后蜀杂事诗（选十）·其九
作者：张祥龄
朝代：清

金锁重门歇绮罗，凄凉一阕洞仙歌。老尼闲说宫中事，故苑月明池上多。
前后蜀杂事诗（选十）·其二
作者：张祥龄
朝代：清

宦寺新颁建节符，天雄进得美人无。牙兵龙虎飞章到，为献秦州花木图。
前后蜀杂事诗（选十）·其五
作者：张祥龄
朝代：清

龙衮分明帝像尊，谁来法驾召唐魂。元元皇帝青牛去，剩有铜羊一角蹲。
前后蜀杂事诗（选十）·其八
作者：张祥龄
朝代：清

常让官家第一筹，画楼忽命撤浮游。殿前名马亲王赐，传说君王不打球。
前后蜀杂事诗（选十）·其六
作者：张祥龄
朝代：清

七里亭前拜魏王，卖来阿魏与唐庄。长安三赵村前月，冷照王家十八丧。
前后蜀杂事诗（选十）·其十
作者：张祥龄
朝代：清

一箭曾无东向发，沙弥原本不知兵。祭文凄绝将军庙，江岸回头尽哭声。
前后蜀杂事诗（选十）·其四
作者：张祥龄
朝代：清

六宫红绿散星辰，王气青城渐不灵。二十万军齐下泪，天回金翠冷红亭。
卜算子二首
作者：张祥龄
朝代：清

塘暖宿鸳鸯，百树珊瑚覆。乍见东风便别离，怪得和人瘦。香颈乍回时，粉额初裁就。占得江南第一春，一夜眉梢透。粉泪滴楼头，流水鸣呜咽。羌笛无端片片飞，千里关山别。高士古衣冠，独抱孤芳洁。贮得诗囊万斛愁，休与他人说。
卜算子二首·其一
作者：张祥龄
朝代：清

塘暖宿鸳鸯，百树珊瑚覆。乍见东风便别离，怪得和人瘦。香颈乍回时，粉额初裁就。占得江南第一春，一夜眉梢透。
卜算子二首·其二
作者：张祥龄
朝代：清

粉泪滴楼头，流水鸣呜咽。羌笛无端片片飞，千里关山别。高士古衣冠，独抱孤芳洁。贮得诗囊万斛愁，休与他人说。
后庭花·孙光宪韵
作者：张祥龄
朝代：清

少年裙屐誇乡国，酒痕衫色。剑阁烟鬟千点绿，甚日归得。使君名姓在，小儿能识，雨丝如织。别后相思灯下忆，汉水无极。
壶中天·石帚韵再答少谷留别
作者：张祥龄
朝代：清

故山抛却，把南花分做、荆台仙侣。斜日照残楼外柳，柳外青山无数。绣户春灯，画罗秋扇，泪点吹成雨。兰成已老，断肠难写愁句。薄暮千叠阳关，梅花片片，分散长安去。早是客怀无著处，空望烟波迷浦。鸥梦三生，蝶魂孤枕，留也无人住。栏干几曲，大堤南北分路。
夜游宫·放翁韵
作者：张祥龄
朝代：清

锦帐朝朝睡。起罢梳洗，落花铺地。帕染燕支红在水。怕缠绵，总生疏，抛冷际。暗度回廊里。恨明月、照人窗纸。虎阜山塘才七里。算生平，几人儿，都害死。
小重山
作者：张祥龄
朝代：清

愿送人行扇早歇。征车门乍到，又心怯。关河万马旧曾阅。从未见，这凄恻情节。截得寸肠绝。盈腔心似火，顿成雪。今生要见怕虚说。真舍得，台上昨宵月。
少年游
作者：张祥龄
朝代：清

寻邻访里，樱桃门外，车马驻城西。弄扇窗前，簪花帘底，初识避人时。低头念母，垂髫依姊，笼袜步青溪。笑拥香衾，愁宽罗带，鹦鹉未曾知。
巫山一段云
作者：张祥龄
朝代：清

鸦逐将归日，松留欲散烟。愁乡知有几重天，况堆千万山。虫网经风吹绝，又向帘旌重结。一丝分做一条心，教人怎么禁。
忆秦娥·石湖韵
作者：张祥龄
朝代：清

谁敲缺，不留半个天边月。天边月，嫦娥纵在，鬓应如雪。泪痕添做流泉咽。冤禽怨是何人结。何人结，栏干转角，孤帆天阔。
摊破浣溪沙
作者：张祥龄
朝代：清

水面红鳞欲上钩，登临无处觅高楼。庭院梨花春不管，梦悠悠。那有红颜能百岁，凭他杯酒解千愁。空把镜中双脸泪，各分流。
清平乐
作者：张祥龄
朝代：清

燕梁私语，苦恋双旌去。非是故人拦马住，翠黛乱遮行处。汉台风暖花飞，画堂昼永春晖。虽是皇恩不许，郡人总望公归。
点绛唇·余子厚从西安还蜀，遣使迎之，用俞商卿韵先寄
作者：张祥龄
朝代：清

望断长安，计程应到褒城路。雨声催暮，云栈无船渡。鸟道盘空，天也难成步。今如许，更闻人语，涨了溪桥水。
玉楼春·片玉韵
作者：张祥龄
朝代：清

飘零也愿江南住，天为安排词客处。绮罗无主月窥帘，蜂蝶逐人香满路。娇红笼绿春无数，送酒征歌朝复暮。轻衫郎面似莲花，团扇妾怀吟柳絮。
相见欢
作者：张祥龄
朝代：清

楼头嘱咐流红，莫匆匆。惯自飘零休恨雨和风。深杯泪，难成醉，暮云重。又是斜阳西下月儿东。斜阳一枕山楼，落帘钩。全仗蕉花栀子做残秋。寸肠断，歌声乱，不禁愁。牵动谁家心事上眉头。
相见欢·其一
作者：张祥龄
朝代：清

楼头嘱咐流红，莫匆匆。惯自飘零休恨雨和风。深杯泪，难成醉，暮云重。又是斜阳西下月儿东。
相见欢·其二
作者：张祥龄
朝代：清

斜阳一枕山楼，落帘钩。全仗蕉花栀子做残秋。寸肠断，歌声乱，不禁愁。牵动谁家心事上眉头。
破阵子
作者：张祥龄
朝代：清

织女那愁河汉，班姬不怨秋风。醉后玉钗敲几股，舞罢真珠扫一丛。浅妆嫌粉红。怯病渐辞樽俎，贪欢爱理丝桐。无限昨宵恩宠事，都在人前一笑中。泪笺封几重。
菩萨蛮四首 其一 飞卿韵
作者：张祥龄
朝代：清

心期未定偏惆怅，深房处处垂罗帐。杯兴到浓时，腰肢无力辞。春窗梳扇羽，闲坐间言语。碧玉在他家，可怜瓜未花。
菩萨蛮四首 其三 飞卿韵
作者：张祥龄
朝代：清

人情每忌当时乐，情怀易变春冰薄。乌鹊不填桥，彩舟何处招。深坊门巷却，邻舍惊人宿。五色绣花枝，赠君怀袖归。
菩萨蛮四首 其二 飞卿韵
作者：张祥龄
朝代：清

苍天长保红颜好，苍天莫遣红颜老。携手祝苍天，百年同枕眠。蟾蜍圆几月，潘鬓惊凋谢。桃叶是同乡，相亲无别肠。
菩萨蛮四首 其四 飞卿韵
作者：张祥龄
朝代：清

女郎正似春花好，高堂渐逐秋花老。行惯绿杨堤，马蹄应不迷。花堆云鬓绿，香喷兰汤浴。明月满清晖，缺圆人自知。
菩萨蛮四首·飞卿韵
作者：张祥龄
朝代：清

心期未定偏惆怅，深房处处垂罗帐。杯兴到浓时，腰肢无力辞。春窗梳扇羽，闲坐间言语。碧玉在他家，可怜瓜未花。苍天长保红颜好，苍天莫遣红颜老。携手祝苍天，百年同枕眠。蟾蜍圆几月，潘鬓惊凋谢。桃叶是同乡，相亲无别肠。人情每忌当时乐，情怀易变春冰薄。乌鹊不填桥，彩舟何处招。深坊门巷却，邻舍惊人宿。五色绣花枝，赠君怀袖归。女郎正似春花好，高堂渐逐秋花老。行惯绿杨堤，马蹄应不迷。花堆云鬓绿，香喷兰汤浴。明月满清晖，缺圆人自知。
虞美人·蒋竹山韵
作者：张祥龄
朝代：清

今朝潮没帆樯上，归梦寻鸳帐。明朝携手绣楼中，玉软未温钗袅燕儿风。暂时委曲孤灯下，便是姑苏也。拌将憔悴为多情，一刻难挨离枕到天明。
蝶恋花·放翁韵
作者：张祥龄
朝代：清

暗记纱窗临别语，一过栏干，莫忘回头路。我忆行人无定处。行人忆我全如故。早已安排游钓具。写得鸾笺，不识无由付。花落花开皆命遇，何须恨写江郎赋。
西江月·于湖韵答少谷
作者：张祥龄
朝代：清

为甚侯封万里，何须药捣千年。云英分载绿蓑船，风紧杨花扑面。半卷兵书已矣，一篇酒颂依然。胡麻应熟白云天，留得桃花几片。
谒金门
作者：张祥龄
朝代：清

灯暗坐，画出愁人一个。茶饭不曾无泪堕，凄凉谁似我。听尽鸡鸣不寤，拌把人儿不做。玉碎花残今怎过，君怀中长大。
谢池春·放翁韵
作者：张祥龄
朝代：清

乍解征鞍，又理汉江归棹。不思量、恹恹病倒。今宵欢尽，怕鸡窗催晓。柳丝愁、恨花偏笑。东风转眼开了，酴醾须到。约重来、还须去早。餐风眠露，嘱蛾眉休扫。最伤心、袖边人老。
贺邹戴尧续娶联
作者：张祥龄
朝代：清
体裁：联

唱桃叶新词，听鸾箫再奏；值桂花佳节，看蟾镜长圆。
踏莎行
作者：张祥龄
朝代：清

自恨眉娇，谁怜腰细，梦魂万里随鞍辔。销愁强饮酒千盅，不期到眼都成水。红叶题笺，茜纱封泪，灯花剔罢熏笼倚。三更犹自望羊车，黄昏早过宫门外。
踏莎行·答文叔问送别即用其韵
作者：张祥龄
朝代：清

吴苑莺花，越溪烟雨，湖山风月谁为主。本图弦管送年华，那期笳鼓成羁旅。似旧楼台，依然云树，游人只当看花去。绿杨三百九十桥，无桥不是相思处。
驻马听·屯田韵
作者：张祥龄
朝代：清

锦帐香衾总虚设，伤心只有天知。千山万水，帆樯鞍马，关河抵死相随。最怜伊，背地里会也些儿。磨折千端，不成还罢，况又分离。银瓶那收覆水，平地难追。恨露水缘分，谁教伊为。一任鸳鸯，卅六历乱，何忍思维。再见面，怕桃花开过繁时。
鹧鸪天 其一 酒边韵
作者：张祥龄
朝代：清

高隐青门幸不侯，西园麈尾尽英流。当筵酒阵飞千盏，藏匣诗牌剩几筹。青雀舫，紫貂裘，安排琴剑老苏州。与君重订鸥边约，早占青山买莫愁。
鹧鸪天 其二 酒边韵
作者：张祥龄
朝代：清

错把江南作故乡，十年莺燕识王昌。听歌醉酒寻常事，到了而今做断肠。花亦笑，水都香，甚时重到访吴娘。老怀本自无牵挂，却引閒愁上夕阳。
鹧鸪天·酒边韵
作者：张祥龄
朝代：清

高隐青门幸不侯，西园麈尾尽英流。当筵酒阵飞千盏，藏匣诗牌剩几筹。青雀舫，紫貂裘，安排琴剑老苏州。与君重订鸥边约，早占青山买莫愁。错把江南作故乡，十年莺燕识王昌。听歌醉酒寻常事，到了而今做断肠。花亦笑，水都香，甚时重到访吴娘。老怀本自无牵挂，却引閒愁上夕阳。
挽左宗棠联
作者：张福齐
朝代：清
体裁：联

勋业耀寰区，生有自来，千秋间气钟衡岳；慷慨吞夷虏，死而后已，一缕精诚压海涛。
挽张之洞联
作者：张禧培
朝代：清
体裁：联

公真海内伟人，自就试嘉定，化雨从公，知五百年挺起名贤，必有非常鸿业在；我本蜀中弟子，忆晋谒武昌，春风坐我，感二十载浮沉身世，竟无再侍雅谈时。
挽张之洞联
作者：张秀兰
朝代：清
体裁：联

一代儒宗大手笔；千秋女界永心香。
少年游·春感，寄静仪姊
作者：张秀端
朝代：清

放下帘栊，添将香片，小榻枕书眠。一阵轻阴，数声微雨，做弄送春天。评花斗草春多事，最负是今年。半为怀人，半缘忆事，愁病不堪兼。
思佳客·送梅花与姊静仪，并柬是词
作者：张秀端
朝代：清

此是罗浮冰雪姿。暗香消息许君知。笑侬岁岁评花品，又到东风第一枝。供纸帐，映瑶卮。兰房清赏却相宜。夜来微醉银缸畔，疏影横斜好赋诗。
江南好
作者：张秀端
朝代：清

长相忆，佳景四时同。芳砌晚凉收茉莉，小楼春暖发梧桐。生趣玩无穷。
江南好
作者：张秀端
朝代：清

长相忆，官阁乐偏饶。小室围炉朝煮雪，高亭临水夜听箫。回首总魂销。
江南好
作者：张秀端
朝代：清

长相忆，痴癖恰同余。篱落呼灯寻蟋蟀，池塘将雨看芙蓉。真个爱吾庐。
江南好·寄海升六弟
作者：张秀端
朝代：清

长相忆，三楚旧游时。一舸倚蓬看碧岫，双柑携酒听黄鹂。绕膝共娱嬉。
浣溪沙
作者：张秀端
朝代：清

几树夭桃映碧纱。东风帘捲玉钩斜。红楼半被绿杨遮。风槛扑馀衣上絮，砚池吹落鬓边花。小窗人静绝喧哗。
白燕
作者：张秀端
朝代：清

画栋朱门计总非，玉楼寒尽见初归。衔将絮雪营新垒，剪得梨云补旧衣。月黑有时留素影，春红多处爱双飞。前身恰是瑶台谪，王谢重来识亦稀。
白雁
作者：张秀端
朝代：清

芦汀飞雪岸生苔，浪迹风尘亦可哀。秋入岭云乡信滞，月明湘水橹声来。长门梦断银缸灺，绝塞愁多白发催。欲把羁怀传尺素，冰弦挥罢意徘徊。
菩萨蛮
作者：张秀端
朝代：清

梧桐苑落清秋夜。星光皙皙明河泻。独自倚胡床。池荷来暗香。竹深闻坠箨。风响花铃索。何处小楼头。箫声有别愁。
菩萨蛮
作者：张秀端
朝代：清

碧茵绣幔重重锦。流苏五彩鸳鸯枕。匝地簟纹凉。氛氲来异香。敲棋声定后。笑语闲清昼。六幅画屏风。夜阑灯烛红。
菩萨蛮
作者：张秀端
朝代：清

雨馀深院香风细。茶烟一缕花间曳。明月不曾来。露华凝暗苔。玉罗衫子薄。莫凭栏杆角。几点小流萤。檐前杂乱星。
踏莎行·中秋寄楚乡
作者：张秀端
朝代：清

极目行云，销魂良夜。别来五度蟾圆矣。天涯同是此时看，清光一样人千里。嬉笑庭前，娇憨儿女。那知人自愁如此。明年今夕又如何，回头旧事成流水。
金缕曲
作者：张秀端
朝代：清

呵冻书成矣。喜传来、银钩铁画，精神满纸。翰墨缘深偿不尽，覼缕何胜屈指。细临向、乱书堆里。好古心同还写韵，笑涂鸦、终日忙无已。琼玖报，祗凭此。品香旧事从诗纪。看横斜、寒梅疏影，年时相似。几次邮筒佳句在，况又追随乡里。尽酬唱、不烦双鲤。浅酌屠苏吾醉也，展吴绫、绘得花如绮。江梦笔，好提起。
金缕曲·小除夕偶翻旧什，见韶台三兄前数年小除之作，填此柬之
作者：张秀端
朝代：清

又索新吟矣。记年华、已经十一，诗才四纸。每到小除重展读，太觉光阴弹指。回首忆、寒梅花里。自放湘帘香偶品，累诗人、诗价偿无已。想不厌，痴如此。今年定有佳章纪。庆团圆、天伦乐事，问谁能似。去岁君归刚十日，来岁又应千里。便得句、亦凭双鲤。爆竹声中词代柬，听松庐、酒熟灯如绮。料诗兴，勃然起。
金缕曲·自题绣谱
作者：张秀端
朝代：清

未必能齐备。尽搜罗、轻描淡写，个侬心事。休道葫芦依样画，也要分门别类。更几页、体裁由自。翻笑年来偷懒过，算馀将、诗本还兼此。闲翻阅，逸情寄。近时花样精无比。细商量、孰宜缟素，孰宜红紫。百四十篇篇错落，同伴借来描刺。只莫个、墨浓过纸。娇女他年如学绣，好教渠、拈笔从头试。钩勒处，尚牢记。
银汉
作者：张秀端
朝代：清

耿耿淡横秋，银云影欲流。至今传渡鹊，终古隔牵牛。离思经年阔，波光入夜浮。仙槎如可汎，天路接瀛洲。
黄金缕·寄仲裳、慧珠两嫂
作者：张秀端
朝代：清

乡园又近春归候。惜别伤春，愁绪如中酒。一春欢意何曾有，好花时节成辜负。知君亦自难禁受。已有离情，莫看楼前柳。年时乐事休回首，良辰美景怀侬否。
南旺道中
作者：张秉哲
朝代：清
体裁：七言律诗

凄凉踪迹似浮萍，千里回流溯剪瓶。入夏始知芳草绿，向南频见远山青。高低沙际鸦迎缆，疏密林间水绕亭。风景渐同江左秀，归欤何必怨湘灵。
寄江上故人·其一
作者：张秉钧
朝代：清
体裁：七言律诗

高城一啸抚刀环，客泪挥残夜雨潸。万派云涛接巫峡，十年心事负名山。湘边鼓瑟峰初出，江上怀人梦乍还。却记故园相过日，读书门对落花关。
寄江上故人·其一
作者：张秉钧
朝代：清

高城一啸抚刀环，客泪挥残夜雨潸。万派云涛接巫峡，十年心事负名山。湘边鼓瑟峰初出，江上怀人梦乍还。却记故园相过日，读书门对落花开。
寄江上故人·其二
作者：张秉钧
朝代：清

西近垂杨阅武堂，惯教走马上围场。呼鹰壮士韝双帣，闻雁征夫泪一行。满地刀砧闺月冷，接天风雨楚台荒。孤身去国四千里，珍重音书远寄将。
哀台湾
作者：张秉铨
朝代：清

无端劫海起波澜，绝好金瓯竟不完。阴雨谁为桑土计，忧天徒作杞人看。皮如已失毛焉附，唇若先亡齿必寒。我是贾生真痛哭，三更拊枕泪阑干。记曾巨舰赤嵌开，早识东彝伏祸胎。海外情天难补恨，人间劫火忽成灰。险随虎踞龙蟠失，忧逐山穷水尽来。枉说请缨旧儒将，沐猴终竟是庸才。开门揖盗已难支，况复纷纷错著棋。太息群才皆竖子，何曾一个是男儿。河山风景伤无异，锁钥东南付与谁。笑煞谈兵均纸上，浪传都护策无遗。瓯脱中朝本不存，可怜浩劫满乾坤。苍生蹂躏伤盈野，红女伶仃禁闭门。真宰诉天应掩泣，哀魂动地尚呼冤。黄金不共辽东赎，枢部分明近寡恩。
哀台湾·其一
作者：张秉铨
朝代：清

无端劫海起波澜，绝好金瓯竟不完。阴雨谁为桑土计，忧天徒作杞人看。皮如已失毛焉附，唇若先亡齿必寒。我是贾生真痛哭，三更拊枕泪阑干。
哀台湾·其三
作者：张秉铨
朝代：清

开门揖盗已难支，况复纷纷错著棋。太息群才皆竖子，何曾一个是男儿。河山风景伤无异，锁钥东南付与谁。笑煞谈兵均纸上，浪传都护策无遗。
哀台湾·其二
作者：张秉铨
朝代：清

记曾巨舰赤嵌开，早识东彝伏祸胎。海外情天难补恨，人间劫火忽成灰。险随虎踞龙蟠失，忧逐山穷水尽来。枉说请缨旧儒将，沐猴终竟是庸才。
哀台湾·其四
作者：张秉铨
朝代：清

瓯脱中朝本不存，可怜浩劫满乾坤。苍生蹂躏伤盈野，红女伶仃禁闭门。真宰诉天应掩泣，哀魂动地尚呼冤。黄金不共辽东赎，枢部分明近寡恩。
津门感事
作者：张秉铨
朝代：清

登高远望恨无端，满目烽烟不忍看。未了寸心惭负国，欲擎只手恨休官。长河马邑西风紧，枯树蝉声夕照寒。青眼终歌一搔首，问谁砥柱挽狂澜。忆昔春明作吏来，风波如此信堪哀。有人竟误东坡死，何地能容北海才。怅望飞鸿遵浅渚，虚传市骏上高台。凄凉怕听军书报，且尽茱萸酒一杯。酒酣万事付悠悠，其奈消愁愁更愁。去国荀卿偏适楚，辞家王粲强依刘。虚声到耳惊风鹤，浩气填胸逼斗牛。一语自嘲还自笑，江湖也抱庙廊忧。
津门感事·其一
作者：张秉铨
朝代：清

登高远望恨无端，满目烽烟不忍看。未了寸心惭负国，欲擎只手恨休官。长河马邑西风紧，枯树蝉声夕照寒。青眼终歌一搔首，问谁砥柱挽狂澜。
津门感事·其三
作者：张秉铨
朝代：清

酒酣万事付悠悠，其奈消愁愁更愁。去国荀卿偏适楚，辞家王粲强依刘。虚声到耳惊风鹤，浩气填胸逼斗牛。一语自嘲还自笑，江湖也抱庙廊忧。
津门感事·其二
作者：张秉铨
朝代：清

忆昔春明作吏来，风波如此信堪哀。有人竟误东坡死，何地能容北海才。怅望飞鸿遵浅渚，虚传市骏上高台。凄凉怕听军书报，且尽茱萸酒一杯。
赠张明远孝廉入都
作者：张秉铨
朝代：清
体裁：古风

平生孤愤指江水，元龙而外几知己。不意吾宗有此贤，拔剑当筵浩歌起。旧上枢臣宰相书，每读狂喜碎唾壶。有才如此不一用，坐见东夷成长驱。和局虽成辱宗社，一木安能支大厦？枉怀巨海掣长鲸，欲请上方斩害马。天涯许我为同心，蜀中三绝世所钦。岂独黄州奇文炳，廷尉结订知音。嗟予热血洒如雨，十年操心徒自苦。瓣香私自祝君民，挟策早曾筹牖户。伤哉台峤不忍言，战者援绝守者奔！唇亡齿寒古所虑，杞忧殊切焉诉冤。得公崛起维世变，陈兵莫忘耐百战。盖世功同万世名，九天早已传雷电。方今奏议五十家，须发怒指蛟盘拿。录要安危商大计，输公渔阳鼓几挝。却忆去年关山月，杖策请缨系南越。广武太息灵于蓍，天马骄嘶森天骨。比行万里赴京师，伏阙陈书好致辞。愿以天下为己任，当今之世舍公谁！
丁未九日顾祠秋禊图分韵得燕字戊申元日补作
作者：张穆
朝代：清
体裁：古风

康熙七年春，顾子客畿甸。三徐时里居，行幐倚僧院。琴剑一昔留，庙貌千载擅。井亭初结构，檐竹已苍茜。宋儒书百袟，唐人石一片。断手癸卯夏，何君实营缮。壁鲜画字蜗，梁来定巢燕。吾从何君后，岁时絜椒尊。岂有门户私，讲堂拟首善。将以证实学，觊或化辟谚。太息浮华士，凭虚事论撰。厉其雌黄吻，抗我山斗面。此风自何时，学术又一变。旧史遭涂乙，鸿章恣评选。谬学薪火熸，速化枵腹便。吾无力拯之，坐观丹碧绚。一卮酎顾子，敬申蘋藻荐。遗书所沾匈，功足翼笺传。治乱古今彻，吏事自精鍊。有时胥史籍，不让曾欧先。陶镕归实用，肯侈美服袨。永靖水火争，一洗裨贩贱。何君规模廓，结识多才彦。小子意量狭，交旧余狂狷。志同趣岂异，颖脱利钝见。硁硁朱御史，曾此共谈燕。因作赠行诗，触我归田羡。双松翠拂屋，阅人荣枯遍。回溯顾子游，又四戊申禅。相期求实事，无以规为瑱。
丁酉人日春海年丈约偕蔡友石年丈吴荷屋中丞梅伯言郎中同游海王村阻雪不果乃移尊龙树院登高赏雪谈宴竟日月午方归诗以纪之
作者：张穆
朝代：清

诹胜及春七，追攀骈组玠。言寻海王村，万签秘金䪥。藉彼云汉丽，散我尘土械。劲风吹暮霰，虹月翳宵霭。供张胹云熟，簪袅翼以届。有防斜川屐，更卓参军旆。淅沥揣封擢，解駮沈阴坏。研北腾余笑，城南筑高会。绝顶应携朓，杂厕乃任哙。金鞅躏璧甸，鸡栖逐豹轪。到门鹊惊噪，凭阁目恣快。离娄眼缬广，刻露眉棱㟋。潜澌动亭午，半莹见沙濑。言言跨楼堞，站站回树盖。渥尺澹禾蝗，合寸蒸萧艾。浩淼玉镜光，超轶金粟界。却坐蒹葭䔟，一拓胸次隘。窗明息凡响，耳定来清籁。谤审嘉泰椠，共下髯翁拜。据梧剧新赏，炷檀展宿戒。得隽弁屡侧，忍俊泉独匈。遥遥四君子，寤语尘壒外。今情既解遘，古儿获商兑。翻笑泥涂士，㞚㞏无乃太。新黄润眼福，虚白振筋懈。趖日宕昔昏，行庖割脯脍。纵饫扩酒㦿，清言噤机械。须臾月波涌，倒翻雪浪派。出没烟帆稳，稠直江树杀。一望清万顷，缺陷声澎湃。此景信天贶，相期责吟债。通元拂妙素，挈我入界绘。今日图中人，惭愧羽独铩。离蓰伤春？，毷氉感秋解。搜峭勒八关，支冻删五噫。蜡凤错槃匜，漏鲸铿城廨。客袖轩然举，驺铃甚矣惫。归趁鼓耽耽，杂送声哕哕。兹游判洪荒，结念每循带。小诗用纪实，笔孱弞自刽。
丁酉人日春海年丈约偕蔡友石年丈吴荷屋中丞梅伯言郎中同游海王村阻雪不果乃移尊龙树院登高赏雪谈宴竟日月午方归诗以纪之
作者：张穆
朝代：清
体裁：古风

诹胜及春七，追攀骈组玠。言寻海王村，万签秘金䪥。藉彼云汉丽，散我尘土械。劲风吹暮霰，虹月翳宵霭。供张胹云熟，簪袅翼以届。有防斜川屐，更卓参军旆。淅沥揣封擢，解駮沈阴坏。研北腾余笑，城南筑高会。绝顶应携朓，杂厕乃任哙。金鞅躏璧甸，鸡栖逐豹轪。到门鹊惊噪，凭阁目恣快。离娄眼缬广，刻露眉棱㟋。潜澌动亭午，半莹见沙濑。言言跨楼堞，站站回树盖。渥尺澹禾蝗，合寸蒸萧艾。浩淼玉镜光，超轶金粟界。却坐蒹葭䔟，一拓胸次隘。窗明息凡响，耳定来清籁。谤审嘉泰椠，共下髯翁拜。据梧剧新赏，炷檀展宿戒。得隽弁屡侧，忍俊泉独匈。遥遥四君子，寤语尘壒外。今情既解遘，古儿获商兑。翻笑泥涂士，㞚㞏无乃太。新黄润眼福，虚白振筋懈。趖日宕昔昏，行庖割脯脍。纵饫扩酒㦿，清言噤机械。须臾月波涌，倒翻雪浪派。出没烟帆稳，稠直江树杀。一望清万顷，缺陷声澎湃。此景信天贶，相期责吟债。通元拂妙素，挈我入界绘。今日图中人，惭愧羽独铩。离蓰伤春𣯍，毷氉感秋解。搜峭勒八关，支冻删五噫。蜡凤错槃匜，漏鲸铿城廨。客袖轩然举，驺铃甚矣惫。归趁鼓耽耽，杂送声哕哕。兹游判洪荒，结念每循带。小诗用纪实，笔孱弞自刽。
七夕饮何司寇南漪亭
作者：张穆
朝代：清
体裁：古风

高林暑气薄，已入秋月夕。年年云汉期，空见支机石。客子轻出门，春夏迥已隔。托栖美园林，两见山月白。重来感倾尊，廿载座上客。遭乱罢远游，百里还屏迹。主人古哲士，清望故通籍。休心娱石泉，辟径延山泽。和风开池台，鱼鸟各自适。狂歌天地宽，倒影摇金液。
三城曲
作者：张穆
朝代：清
体裁：七言绝句

柳市春风白面郎，横街挟瑟过尘香。水楼花气江城月，无计青钱买夜长。
三山同方神生登乌石园亭
作者：张穆
朝代：清
体裁：七言律诗

石门萝薜绝纤埃，幽客春逢破碧苔。不信人间通紫府，岂知仙梦到瑶台。疏林寂响窥饥鼠，斜照无声见落梅。用向花前拼一醉，红尘牵去几重来。
与李伯昭过霍子远日宿其林园
作者：张穆
朝代：清
体裁：七言绝句

寂寂寒塘春雨消，梦归银浦夜迢迢。刺桐花下三更月，无意窥人过小桥。
丙辰初春漫赋
作者：张穆
朝代：清

贫居野对惟烟水，春渐开眉弱柳间。中外正闻频举燧，风尘安得老栖山。日愁犬马精神竭，岁老龙蛇历数还。欲问疆场谁制胜，拯民曾急念摧残。海国春寒阴霭浓，朝闻瓦解六城空。投鞭却笑山公鹤，失马宁同塞上翁。多事每忧图史累，无钱常愧友朋通。故庐荒陇思归种，处处堪怜虎豹丛。元夜犹怜社酒同，他乡谁谓感哀鸿。那能终避连兵日，辄动绸缪未雨中。寒渚草青争得气，荒亭桃发自临风。长堤倚杖无人处，只有闲鸥共结踪。春还渐渐见生机，三径蘼芜静掩扉。违世未离戎马地，生涯只有钓鱼矶。愿同紫极占王气，谁拂青氛耀德辉。有限黔黎尽涂炭，更于何日解重围。清野当年策已非，兴衰时至若神机。戍楼角起川光暮，驿路人稀草色菲。书剑久藏疑有用，须眉频照欲何归。相逢愿见升平日，冰檗何曾负布衣。
丙辰初春漫赋·其一
作者：张穆
朝代：清
体裁：七言律诗

贫居野对惟烟水，春渐开眉弱柳间。中外正闻频举燧，风尘安得老栖山。日愁犬马精神竭，岁老龙蛇历数还。欲问疆场谁制胜，拯民曾急念摧残。
丙辰初春漫赋·其三
作者：张穆
朝代：清
体裁：七言律诗

元夜犹怜社酒同，他乡谁谓感哀鸿。那能终避连兵日，辄动绸缪未雨中。寒渚草青争得气，荒亭桃发自临风。长堤倚杖无人处，只有闲鸥共结踪。
丙辰初春漫赋·其二
作者：张穆
朝代：清
体裁：七言律诗

海国春寒阴霭浓，朝闻瓦解六城空。投鞭却笑山公鹤，失马宁同塞上翁。多事每忧图史累，无钱常愧友朋通。故庐荒陇思归种，处处堪怜虎豹丛。
丙辰初春漫赋·其五
作者：张穆
朝代：清
体裁：七言律诗

清野当年策已非，兴衰时至若神机。戍楼角起川光暮，驿路人稀草色菲。书剑久藏疑有用，须眉频照欲何归。相逢愿见升平日，冰檗何曾负布衣。
丙辰初春漫赋·其四
作者：张穆
朝代：清
体裁：七言律诗

春还渐渐见生机，三径蘼芜静掩扉。违世未离戎马地，生涯只有钓鱼矶。愿同紫极占王气，谁拂青氛耀德辉。有限黔黎尽涂炭，更于何日解重围。
东溪草堂成
作者：张穆
朝代：清
体裁：古风

卜筑东溪隅，海潮接陵岸。危楼耸高邻，森树蔚低垾。中有读书堂，披卷可至旰。出入寡步趋，夙病在疏散。人生复何乐，羁马贵自断。毫素晚自娱，诗力老方悍。俗人嗤苦节，磊落谢闾闬。放歌怀少陵，邈矣发长叹。
中秋同邹仪生张禹公郭青霞诸公酌湖上
作者：张穆
朝代：清
体裁：七言律诗

四方戎马尚经年，惟此湖光胜事偏。静夜水明楼阁启，终宵月色管弦延。争欢佳节携樽酒，真慰閒人对客天。重睹霓裳听缥缈，蛾眉清绝露华前。
中秋后二日槎城同诸子登逍遥岩
作者：张穆
朝代：清
体裁：古风

残暑未尽归，山气晓已肃。幽岩虽数登，恨负长居宿。去郊三里馀，幽兴不至独。出门行咏歌，凉风发芳郁。浅流落野花，疏籁动高木。山僧朴无营，榛莽争石菊。十年题藓中，隐约尚可读。陟高睇群峰，青削森若竹。河沿纳溪流，渔网映莎蓼。荒城烟火馀，不似当安隩。兵甲犹未宁，安能肆林麓。暂为世外欢，共得阔心目。兔影怜未亏，山头胜华屋。
中秋夜宿浈阳峡
作者：张穆
朝代：清
体裁：五言律诗

凉飔因候发，山气已萧森。数日峡中酒，徒辜秋半心。湿云愁不解，高影乍浮沉。千里群峦合，安知古月深。
中秋惠城偕朱竹庵苏印潜集叶金吾来鹤楼重晤胡牧公叶洁吾酌酒待月
作者：张穆
朝代：清
体裁：五言律诗

秋色江城暮，登楼快事饶。琼台淩夜气，石磴上寒潮。过雨舔高爽，遥香忽暗飘。无端海槎客，得集斗牛标。
中秋独夜
作者：张穆
朝代：清
体裁：五言律诗

好月不自厌，况当秋半期。古今同醉夕，河海共圆时。独立已忘我，长吟欲语谁。今宵应爱惜，莫待隔年思。
九日送朱伯韩侍御归里
作者：张穆
朝代：清

今代三直臣，吾皆得而友。声光有显晦，致君靡薄厚。道义美扶将，情好相人偶。㩖㩖冰雪怀，岁暮期永守。何图三稔间，相继释龟纽。高要以忧去，抗志林壑久。笑看出山泉，㶁㶁研岩口。晋江以毁去，园蔬摘蔨莥。倒屣彦方来，豪强乍敛手。报国总无愧，苍生亦何负。独余索居叹，风雨罢尊酒。一鹤耿在霄，丰姿飒斗擞。觊以孤骞翼，盖彼不鸣丑。志申宦已达，有怀矢将母。买楫下湘漓，诗坛群圭卣。蔚然文章家，名字挂南斗。经术嗟茫昧，蓬心缺启牖。雅音久不作，眇响出瓦缶。可怜乡壁生，窃窃珍敝帚。大海水所归，众流无不受。介邱宝所郁，瑰奇无不有。愿为订其是，兼能辨其否。去留非偶然，出处均不朽。水流闽粤通，归辙苏陈后。咄哉索居叹，增我离群咎。知己平生几，顿辄判踪？。天水吾所亲，点勘同丹黝。昨来丁大戚，全室持广柳。舛谬孰相证，如屋丰其蔀。君胡不少留，为我疑义剖。或待坚木攻，或资大小叩。黄花烂在眼，秋荐盛？？。列坐三十人，起酌为君寿。赠言余规勉，臭味无薰莸。记取犯軷期，丁未岁重九。
九日送朱伯韩侍御归里
作者：张穆
朝代：清
体裁：古风

今代三直臣，吾皆得而友。声光有显晦，致君靡薄厚。道义美扶将，情好相人偶。㩖㩖冰雪怀，岁暮期永守。何图三稔间，相继释龟纽。高要以忧去，抗志林壑久。笑看出山泉，㶁㶁研岩口。晋江以毁去，园蔬摘蔨莥。倒屣彦方来，豪强乍敛手。报国总无愧，苍生亦何负。独余索居叹，风雨罢尊酒。一鹤耿在霄，丰姿飒斗擞。觊以孤骞翼，盖彼不鸣丑。志申宦已达，有怀矢将母。买楫下湘漓，诗坛群圭卣。蔚然文章家，名字挂南斗。经术嗟茫昧，蓬心缺启牖。雅音久不作，眇响出瓦缶。可怜乡壁生，窃窃珍敝帚。大海水所归，众流无不受。介邱宝所郁，瑰奇无不有。愿为订其是，兼能辨其否。去留非偶然，出处均不朽。水流闽粤通，归辙苏陈后。咄哉索居叹，增我离群咎。知己平生几，顿辄判踪𠫗。天水吾所亲，点勘同丹黝。昨来丁大戚，全室持广柳。舛谬孰相证，如屋丰其蔀。君胡不少留，为我疑义剖。或待坚木攻，或资大小叩。黄花烂在眼，秋荐盛𪍴𪍣。列坐三十人，起酌为君寿。赠言余规勉，臭味无薰莸。记取犯軷期，丁未岁重九。
书怀
作者：张穆
朝代：清

湖堤树昔手中栽，岁岁成花几见开。秋水暗添鱼欲舞，晚烟横断鹤忘回。沙棠舟小僧同泛，蓬荜门深客肯来。尚忆故林归未就，独吟空笑老相催。林皋晴好引雏行，辟地湖南漫课耕。学道养年非肉味，爱閒终日在莺声。碧云暮合佳人渺，芳草秋生苦菊生。物外徜徉谁作侣，岩僧惟有白云情。浮云野鹤自为情，安用公侯识姓名。林有围棋花并落，船非丝管耳常清。贷钱买石贫犹乐，采药调心癖已成。长笑世情浑欲醉，愿施珠玉向谁倾。
书怀·其一
作者：张穆
朝代：清
体裁：七言律诗

湖堤树昔手中栽，岁岁成花几见开。秋水暗添鱼欲舞，晚烟横断鹤忘回。沙棠舟小僧同泛，蓬荜门深客肯来。尚忆故林归未就，独吟空笑老相催。
书怀·其三
作者：张穆
朝代：清
体裁：七言律诗

浮云野鹤自为情，安用公侯识姓名。林有围棋花并落，船非丝管耳常清。贷钱买石贫犹乐，采药调心癖已成。长笑世情浑欲醉，愿施珠玉向谁倾。
书怀·其二
作者：张穆
朝代：清
体裁：七言律诗

林皋晴好引雏行，辟地湖南漫课耕。学道养年非肉味，爱閒终日在莺声。碧云暮合佳人渺，芳草秋生苦菊生。物外徜徉谁作侣，岩僧惟有白云情。
书朱明洞天图
作者：张穆
朝代：清
体裁：七言绝句

多年谋道罢干时，洞里真人夙有期。行拂素烟归古洞，一溪寒蕊正离离。
云门栈
作者：张穆
朝代：清
体裁：五言律诗

千尺临无地，嵯岈敢厌劳。石渠牵薜带，草阁没云涛。梦去罗浮近，歌思蜀道高。掩关春独度，未许越猿猱。
五色鹦鹉
作者：张穆
朝代：清
体裁：古风

东溟千万里，诚许鸟中英。岂不能言累，徵从慧业生。撩人低婍妮，饥啄谢凭淩。地僻无谈客，青窗感友声。
从陈大将军征蛮
作者：张穆
朝代：清
体裁：古风

羽檄下云中，丛岩鼯鼠躬。书生弃椽笔，慷慨事雕弓。幕府屈群策，志士饶如熊。采旗捲朝露，猎猎飘英风。扬舲坐箫鼓，恍与江神同。将军不嗜杀，善胜不在攻。会见平蛮日，争罗拜令公。
余友韩耳叔文恪公之仲子死于难托生刘两成为子刘亦余友也托生之前梦耳叔入室遂产及能言刘有姑戏之曰汝为谁顿有悟曰我父为官我兄为和尚余为人刃今五年不复记忆余喜续三生之缘诗寄两成令示之
作者：张穆
朝代：清
体裁：五言律诗

流浪何无已，重来亦可悲。宁忘当日语，赖见再生时。梦幻真何定，恩仇且勿痴。吾惭空住世，尚是旧须眉。
佛山宿陈绿图水阁
作者：张穆
朝代：清
体裁：五言律诗

宿雨深村树，炎消水阁空。今年见秋早，终夜对荷风。窗寂虫初语，林光月乍通。何曾外廛市，喧断绿香中。
元夜过曾青藜客窗值魏和公明发朱厓
作者：张穆
朝代：清
体裁：五言律诗

眷言同意气，离合便相关。良夜不再得，游人难久闲。疏灯寒共影，春酒细开颜。那得长相慰，云松异世间。
元日喜雨
作者：张穆
朝代：清
体裁：五言律诗

春雨腻如酥，甘霖遍泽枯。幸先灯市暗，犹及麦田需。无力侵垂柳，将风入短蒲。三冬不汝见，小苑拟明珠。
八月十一日夜梦子贞梦中知其为梦也日不可不记以诗诗成十六句而觉复作四句足之
作者：张穆
朝代：清
体裁：古风

与君别三月，何日不相思。此夕忽见梦，执手难为怀。仿佛出门日，当君别母时。扰扰送行客，我独不胜悲。感君陡屺念，触我蒿莪私。回头复相慰，岁腊行将归。归来好书卷，文字光陆离。鳞鳞积几案，温酒共读之。梦回月满室，诗力仍未疲。映月索纸笔，写此梦中诗。
兵戈日与西越诸君隐居湖上
作者：张穆
朝代：清
体裁：七言律诗

川原无地不风尘，且向渔樵共隐沦。芳草断魂谁是侣，孤灯燃梦客中身。人人远忆桃花路，日日愁看虎豹邻。从古士穷方见节，采薇相饷莫忧贫。
冬十月望同破浪师登动秋台玩月怀大车戒固二公
作者：张穆
朝代：清
体裁：五言律诗

孟冬寒未肃，山月好晴光。落木无留影，疏花暗有香。远峰分霭色，近郭失岩霜。我欲呼同调，高吟彻上方。
冬至后一日集程内翰蕺庵同诸子赋
作者：张穆
朝代：清
体裁：古风

今日良宴会，鸥集还江涯。况当万里合，斗酒安足辞。天气方自北，馀力被南陲。震厉海水立，阴惨霜霰随。节候微阳生，严风岂其宜。乱世思饥寒，出处皆颠危。余生过半百，早岁谁最知。朱翁涉盛明，先我熙皞时。怀古探禹穴，鬼斧蟠蛟螭。有子敦父执，步履惟古师。王郎当弱龄，文采夙所称。吁嗟六月息，泽畔歌独行。雁门高畸客，睨世皆榛荆。喷墨抒奋怀，风雨生轩楹。谭子交乃后，雅度如春晴。名山肆广目，柔翰何纵横。主人程秘书，异骨分仙翎。淩虚振六翮，高唳鴳雀惊。愧我已衰齿，坐厕刘公荣。引杯挹雄谈，坐使寒冽生。
冬至野步寒梅独放
作者：张穆
朝代：清

梦里久相失，幽情杳未通。无端板桥路，偶得水旁中。孤月亦有侣，閒心难众同。谁将可怜质，画赠向诗翁。大地任红尘，空山独洁身。后人成晚节，先气不因春。芳菊惜不待，奇香难自沦。含情为延伫，天末念嘉宾。
冬至野步寒梅独放·其一
作者：张穆
朝代：清
体裁：五言律诗

梦里久相失，幽情杳未通。无端板桥路，偶得水旁中。孤月亦有侣，閒心难众同。谁将可怜质，画赠向诗翁。
冬至野步寒梅独放·其二
作者：张穆
朝代：清
体裁：五言律诗

大地任红尘，空山独洁身。后人成晚节，先气不因春。芳菊惜不待，奇香难自沦。含情为延伫，天末念嘉宾。
分宜之败不败于徐阶而败于蓝道行有感其事诗以美之
作者：张穆
朝代：清

骊龙痴卧唤不醒，老豺横噬无敢撄。方士俱有旋乾手，憣校权豪犹鼠狗。渺渺箕仙帝所神，箕仙有言帝不嗔。冤气抟成三字？，斑斑恨血揉宫辇。太阿拗折玉斧摧，仙言未罄帝意转。却看旧日青词草，鵩臆鸺鸣成懊恼。不须更引罗龙文，一席已褫奸人魂。吁嗟乎！劾揭纷纷杖戍死，山圮楼倾乃胎此。请酤美酒撷园菁，家家绣祀蓝道行。
分宜之败不败于徐阶而败于蓝道行有感其事诗以美之
作者：张穆
朝代：清
体裁：古风

骊龙痴卧唤不醒，老豺横噬无敢撄。方士俱有旋乾手，憣校权豪犹鼠狗。渺渺箕仙帝所神，箕仙有言帝不嗔。冤气抟成三字𤅊，斑斑恨血揉宫辇。太阿拗折玉斧摧，仙言未罄帝意转。却看旧日青词草，鵩臆鸺鸣成懊恼。不须更引罗龙文，一席已褫奸人魂。吁嗟乎！劾揭纷纷杖戍死，山圮楼倾乃胎此。请酤美酒撷园菁，家家绣祀蓝道行。
初冬汪汉冲先生招宴同诸子分韵
作者：张穆
朝代：清

朝承雅会蔼东南，五柳垂门满驻骖。送酒不须歌艳曲，开襟饶喜畅雄谈。秋残金橘供冰椀，画尽虫书启玉函。醉里分题惭绮句，敢将竽瑟得同参。
初冬汪汉冲先生招宴同诸子分韵
作者：张穆
朝代：清
体裁：七言律诗

朝承雅会蔼东南，五柳垂门满驻骖。送酒不须歌艳曲，开襟饶喜畅雄谈。秋残金橘供冰碗，画尽虫书启玉函。醉里分题惭绮句，敢将竽瑟得同参。
初秋白门叶广生过登鳞山
作者：张穆
朝代：清
体裁：七言律诗

山门环水对斜晖，有客迢遥慕翠微。残暑酷无侵石室，新秋凉已掠渔矶。行歌青鸟疑相和，施食红鱼去复依。愧有野情收不得，葛巾芒屦礼常违。
动秋台
作者：张穆
朝代：清
体裁：五言律诗

岧峣振衣立，长啸淩秋空。台晚清阴远，林佳爽籁通。云归樵路久，梵放竹烟中。坐久真忘世，何知客与同。
十一月淮安试院雨
作者：张穆
朝代：清
体裁：五言律诗

淮雨连江暗，霜风万木枯。竹疏云气冱，镫定冻痕苏。瑟缩繁乡梦，艰难愧壮图。却愁中渎水，寒殢射阳湖。
即事
作者：张穆
朝代：清
体裁：七言律诗

门前溪水接平湖，酒舍渔家共一区。莲舫载书疑太乙，羊裘垂钓笑潜夫。蘋风不定蜻蜓立，柳色难分翡翠俱。沧海新来说深浅，他年将更问麻姑。
吊韩孝廉大心
作者：张穆
朝代：清
体裁：七言律诗

乾坤落落更谁亲，无复还能见此人。好月每增长见缺，奇花易老不逢春。愁随辞汉金人泪，魂绕南归石马尘。纵有离骚岂堪读，寒江何处吊波臣。
同刘良倩何雅伯登三台岩
作者：张穆
朝代：清
体裁：古风

香山出海百馀里，炎州已尽南冥始。水上奇峰半入云，青玉嵯峨断游履。刘翁未老烟霞骨，欣共高崖探月窟。下视冯夷家海门，远指方壶见珠阙。乘槎欲泛日月边，飒飒清风吹短发。
同区启图戴安仲何石闾游陈秋涛宗伯云淙
作者：张穆
朝代：清
体裁：七言律诗

层岫纡回欲达霄，平分绿野结僧寮。轻云出壑春无尽，绝鸟浮天望不遥。夜静松涛翻石壁，秋深兰气过溪桥。红尘扰扰深千尺，谁向林泉得共消。
同慧弓密印用弥三上人游七星岩
作者：张穆
朝代：清
体裁：七言律诗

峥嵘群岫自为朋，浅草新荷绕近汀。玉阙烟高飞鸟缓，水岩潭黑卧龙腥。石危养步扶筇慢，峰巧留人借榻停。谁扫落花归下界，清风红雨散空溟。
同林异卿赵十王陈泾伯徐器之许有介观春饮建昌黄伯圆旅斋
作者：张穆
朝代：清
体裁：古风

东南麓崔嵬，溟渤为险设。王气摩荡中，海日丽朝晰。阳和释淩寒，万里解霜雪。草实当自知，梅魂乃横绝。辞家事游览，桂影数盈缺。客心重岁时，贫贱思岩穴。朋侪半酒人，敦义秉气节。乱世乃见亲，古道固未灭。对酒对醉归，年华可谁说。
同罗曙云过王崇芳垂云阁夜话
作者：张穆
朝代：清
体裁：七言律诗

昔共仙山饮石泉，云房璿室卧春烟。醉馀梦宿梅花月，游倦归来莲叶船。夜映丹光蒸五色，云瑶珠树隐三天。相逢为忆山中事，竹杖芒鞋又隔年。
同袁长伯公叔海客閒步观涨怀罗曙云卢升爵诗以招之
作者：张穆
朝代：清
体裁：五言律诗

为怜秋水渺，浩浩湛清霄。匝鹭随兰舫，行鱼过石桥。绿沉禅院画，花落钓矶潮。愿惜兵戈日，追寻敢厌遥。
同诸子游翠岩
作者：张穆
朝代：清
体裁：七言绝句

幽林无路水空闻，共洗繁花涧壑分。漫说空山少人迹，不知鸡犬在层云。
和曾旅斋登飞来故地
作者：张穆
朝代：清
体裁：五言律诗

成坏归今古，仙宫亦劫灰。曾看金法界，已失玉楼台。绝壁云犹护，荒山客独来。徘徊念猿鹤，肯依碧山隈。
咏兰
作者：张穆
朝代：清
体裁：七言律诗

幽谷春寒何处寻，千重苍壁绿烟深。直能含气超群卉，时入温风拂素琴。解佩拟逢公子赠，挥毫欲写古人心。国香徒贵人间号，只抱孤芳向自钦。
咏兰
作者：张穆
朝代：清
体裁：五言律诗

轻风吹广袖，兰气乍清飏。自作闻秋味，何言大国香。咏歌行且止，结佩意空长。惆怅怀公子，青鸾为远将。
咏怀
作者：张穆
朝代：清

秋风吹荷衣，明月照我扉。抱琴鼓黄虞，调高识者稀。怀哉钟期远，千古韵已非。不信同心人，独与昔贤归。罗浮有铁桥，上跨秋河影。登此望东南，下视三山并。琼楼郁崔嵬，炤耀沧波冷。真人相往还，遗我金丹鼎。谓可驻颓颜，羽翮生俄顷。九还当可为，须托金石永。畴昔何所慕，梦与古人期。斯道久已杳，髣髴若见之。贫贱拘阔怀，局蹐废驱驰。乃令此心负，耿耿终不移。
咏怀·其一
作者：张穆
朝代：清
体裁：古风

秋风吹荷衣，明月照我扉。抱琴鼓黄虞，调高识者稀。怀哉钟期远，千古韵已非。不信同心人，独与昔贤归。
咏怀·其三
作者：张穆
朝代：清
体裁：古风

畴昔何所慕，梦与古人期。斯道久已杳，髣髴若见之。贫贱拘阔怀，局蹐废驱驰。乃令此心负，耿耿终不移。
咏怀·其二
作者：张穆
朝代：清
体裁：古风

罗浮有铁桥，上跨秋河影。登此望东南，下视三山并。琼楼郁崔嵬，炤耀沧波冷。真人相往还，遗我金丹鼎。谓可驻颓颜，羽翮生俄顷。九还当可为，须托金石永。
咏水仙
作者：张穆
朝代：清
体裁：七言律诗

百卉惊寒各息机，庭前群玉正芬菲。烟销洛浦美人出，月上黄陵帝子归。粉面半遮痴不语，冰心无侣欲何依。芳名不负称仙字，山泽谁人重素辉。
咏水仙
作者：张穆
朝代：清
体裁：七言律诗

百卉惊寒各息机，庭前群玉正芳菲。烟消洛浦美人出，淇上黄陵帝子归。粉面半遮疑密语，冰心无垢羡同依。清泉不负称仙字，山泽何人重素辉。
咏瓶梅
作者：张穆
朝代：清
体裁：七言律诗

一枝遥自美人分，珍重清轩得狎君。细细注泉增气色，深深垂幕护氤氲。疏镫渺见横波影，万树应凝匝户云。空笑冰壶异金屋，党家聊喻对幽芬。
咏画鹰
作者：张穆
朝代：清
体裁：古风

冥我抱元气，谁与化育侔。千秋见墨妙，信笔雷电稠。奋迅开老干，上有苍隼游。侧目轻万里，雄视奴鸺鹠。神存非在击，精爽惬隆秋。噫余当壮岁，慕猎平原搜。倾金购俊鹘，狐兔穷山丘。调养既已适，所往同仇雠。年衰谢驰骋，悔与物类尤。今看图画里，空助草堂幽。
咏白鹇
作者：张穆
朝代：清
体裁：五言律诗

名山有羽客，幽素自含辉。饮啄终存介，相依渐息机。青丝委华发，白雪剪文衣。自与家鸡别，心知在翠微。
咏睡燕
作者：张穆
朝代：清
体裁：七言律诗

高卧谁从问草堂，閒情爱尔共春光。双栖岂羡金笼宠，远梦毋沿御苑香。碧落倦归花寂寂，绛帏深下月苍苍。微躯不用辞矰缴，去往从来与世忘。
咏竹杖
作者：张穆
朝代：清
体裁：七言律诗

筼筜修影尽琳琅，六尺新裁带晓霜。幽洞搜冥承侣伴，危峰入翠仗康勷。不随邓禹干时策，欲叩壶公缩地方。聊向香山亲九老，一身多在白云乡。
咏菊
作者：张穆
朝代：清
体裁：七言律诗

九月花发故园违，旅舍相看尚未稀。抗节合同高士洁，餐英不见道人肥。时平共拟抛金甲，岁晏谁将遣白衣。万物早凋惟汝见，只应沉醉对柴扉。
哭何公子皇图
作者：张穆
朝代：清
体裁：七言律诗

破浪东浮一叶来，无媒干策独徘徊。连城到处难酬价，天柱何期竟见摧。奇句定教山鬼泣，雄姿辄使世人猜。乾坤正启明良日，泪洒秋风不尽哀。
哭家文烈
作者：张穆
朝代：清
体裁：古风

昔当壮年万事轻，身骑快马横东城。与兄意气作兄弟，立身每励为人英。世悲叔季各出处，嘉尔献策名峥嵘。文采风流曲江旧，墨沈翻浪如长鲸。一朝群鼠折地轴，两京失陷无完城。身馀黄冠返故里，揭竿斩木随死生。只手独出建旗鼓，虎豹复集如雷轰。呼天饮血誓报国，转战千里无援兵。层城复合得市众，未睹大敌先呼惊。阵移不复淝水固，日暮犹闻钲鼓声。
哭故将军康之弟
作者：张穆
朝代：清
体裁：七言律诗

相期林壑结柴扉，咫尺溪山见面稀。赍志未酬当日泪，失时空作百年归。敢言见鹿心生猎，谁共闻鸡恨已违。三问英灵浑不答，苍苍冥寞复何依。
哭曹能始先生死节
作者：张穆
朝代：清
体裁：古风

感恩积恨两难酬，杖策当年忆未收。先生鹤发兰台客，能似龙门破高格。时危将相同漏舟，济川无术犹相阨。君乃低徊重草茅，为梁尽欲鞭顽石。天昏海立白日倾，老臣呼天事不成。许身自殉千秋志，就养安知后世名。人生百年梦中事，感知一目无从死。天涯空愧仰天高，门生谁为存孤子。
哭梁未央先生
作者：张穆
朝代：清
体裁：古风

天心去汉祚，风云失其时。闯贼倾宇内，边腹遂不支。岂知代谢日，乃与吾生期。吾友天下士，志节称古仪。平居辨生死，气义明安危。当谓应昌运，出则为鼎鼒。尊俎可折冲，兵食无以资。九牧趋一羊，冠履多倒施。惟公殉大义，束带扬须眉。上辞列圣祖，下告宗庙私。
哭梁未央先生
作者：张穆
朝代：清

天心去汉祚，风云失其时。闯贼倾宇内，边腹遂不支。岂知代谢日，乃与吾生期。吾友天下士，志节称古仪。平居辨生死，气义明安危。高怀薄云汉，迅笔驰蛟螭。世末求贤良，粤尚一旅师。当谓应昌运，出则为鼎鼒。尊俎可折冲，兵食无以资。九牧趋一羊，冠履多倒施。重关漫不戒，敌岂从天遗。惟公殉大义，束带扬须眉。上辞列圣祖，下告宗庙私。殒身没深渊，比宋三男儿。
哭袁羽人山人
作者：张穆
朝代：清

吴江佳句绝伦群，老去毫锋叱咤闻。自后骚坛建旗鼓，不知谁代子仪军。梦里寻君向紫烟，梅花村下听潺湲。至今山月犹如是，辽鹤归来已可怜。
哭袁羽人山人·其一
作者：张穆
朝代：清
体裁：七言绝句

吴江佳句绝伦群，老去毫锋叱咤闻。自后骚坛建旗鼓，不知谁代子仪军。
哭袁羽人山人·其二
作者：张穆
朝代：清
体裁：七言绝句

梦里寻君向紫烟，梅花村下听潺湲。至今山月犹如是，辽鹤归来已可怜。
哭邝中秘湛若
作者：张穆
朝代：清
体裁：七言律诗

三城凋落故人稀，凭吊忠魂杳不归。散帙每从僧壁在，高怀殊怅凤巢非。雨沉残烛痴僧梦，寒暗幽花尚见辉。记得醁醽同校字，乾坤空老复何依。
唐拓武梁画像歌
作者：张穆
朝代：清
体裁：古风

任城诸武汉高阆，名绩史家湮不彰。一时缨黻谁颉颃，选石写德均旂常。更筑石室匠作良，摅骋技巧端表坊。寿藏久塞赵邠卿，锦城又圮文翁堂。朱浮鲁峻讫李刚，我思不见劳相羊。武家林墓非遐荒，荣金吾丞斑敦煌。更有吴郡丞开明，不同石阙相扶将。画像自宋传武梁，景伯精摹入纤芒。访古直到别驾黄，高秋促骖贲嘉祥。紫云山色郁葱苍，往来搜剔穷回翔。豁然崩动声礌硠，屹立石室遥相望。文字多逾数百强，见所未见夸鄱阳。谋垂久远示亿疆，迁画植碑通力襄。更购佳木裁桷杗，庋碑有榭画有廊。龛以栗主缭以墙，椒酒一卮神升香。毡腊万钱工丰穰，从此翠墨布四方。书帕充馈联车航，岿然古榻其可忘。一十四翻标李唐，伏戏祝诵耕农皇。轩辕创始垂衣裳，颛顼专谨狷不狂。帝俈有子圣德昌，有虞递禅姒氏王。桀乃乘人日偕亡，曾闵大孝亲偕臧。老来弄雏倚匡床，丁兰已抱鲜民怆。刑渠漏载我意伤，展对能无涕泗滂。旧迹灰灭梁季珩，此本初弆襄文箱。押角提督兵马章，竹垞作缘到古杭。玲珑山馆百缗偿，至宝继归汪雪礓。贯夫影摹见未尝，秋盦彫木今盛行。覃溪更为加考详，细书银烛神徬徨。自诩金粟须弥藏，我怀此本更十霜。泲上俊游谢不侵，今乃不胫来神京。一再闻之眉飞扬，㐆斋宵镫未渠央。探筹角隽词铿锵，我句未工浮巨觥。打门照眼虹月光，本朝名笔萃琳琅。四代古泽溢芬芳，葫芦龙尾双山房。载历松铁如沧桑，什袭完好无菑疡。疑有鬼神护缣缃，甄文更欲我友邛。考实请为挈其纲，今全古缺试刌量。后百千祀何低昂，精椎融拓付严装。沿隙证辨力无尪，枝岠未许嗤螳螂。帘前细雨吟风篁，扶扶墨采沛流浪。我友诗成啸鸾皇，我诗蹇歰啼寒螀。平生鉴古具微长，爱玩不复羞空囊。
处暑
作者：张穆
朝代：清
体裁：七言律诗

一岁频过处暑天，单衣林麓胜情偏。田无负郭供公役，邻有藏书借为编。山市每欺沽酒近，岩居深德种桃先。宵来疏雨添无赖，尽夜绳床恣意眠。
夏日同朱竹庵陈咸懋白云山访檀园范成两师失路寻源得至蒲涧
作者：张穆
朝代：清
体裁：五言律诗

散步访云阙，行行信所之。寻源知有路，入室已忘歧。卧石听高瀑，披云看断碑。空山行客寂，夜语月来窥。
夜读刘良倩诗寄赠
作者：张穆
朝代：清
体裁：古风

年当霜鬓惭徵逐，每念名山构林屋。杖藜千里行云烟，岂意幽人值空谷。秋风落木吹荷衣，把手前岩友麋鹿。名言久向石室扃，谓我知音许披读。珠光出海百尺芒，一夜寒窗睡难熟。
大庙峡早发
作者：张穆
朝代：清
体裁：五言律诗

昨泊溪山雨，朝霞白半笼。竹鸡啼野庙，石栗落秋风。磊磊千重峡，凄凄百尺淙。悠然采兰芷，何处托飞鸿。
失题
作者：张穆
朝代：清

大江东去涛声壮，长笛高楼压晚秋。为有洞蛟潜出听，夜深虹气贯槎头。昨来携得彯缨客，铃语分明替戾冈。何事山僧难撒手，也将幽怨谱《伊》《凉》。
失题·其一
作者：张穆
朝代：清
体裁：七言绝句

大江东去涛声壮，长笛高楼压晚秋。为有洞蛟潜出听，夜深虹气贯槎头。
失题·其二
作者：张穆
朝代：清
体裁：七言绝句

昨来携得彯缨客，铃语分明替戾冈。何事山僧难撒手，也将幽怨谱《伊》《凉》。
如皋舟中
作者：张穆
朝代：清
体裁：七言律诗

海气连天不可扃，深宵凉雨梦吴舲。芦花争我头我白，山气湿人衣更青。南雁叫群沈远浦，北人回首向长亭。客怀无赖浑如醉，漫罄沙头双玉瓶。
妙相禅林
作者：张穆
朝代：清

平生登览兴，尤剧事幽讨。金陵佛都会，缔构各精好。谒客城西隅，霜天初破晓。拭翳试北睐，一刹茁林表。肩舆犯丛薄，夹路吟翠筱。结束入曲折，穷探开旷杳。西园最间敞，骚魂洁蘋藻。纷纷宋景徒，剽艳得香草。庙貌偶然耳，对辄忧心捣。南荣更轩秀，杰阁俯飞鸟。钟阜拳石缩，当槛万绿绕。波委湖云潏，炊杂寒烟袅。鸡鸣又其北，晨镜修蛾媌。老桂南中繁，处处香云渺。一亭翼其东，月夜裾曳缟。阳雁宾白露，秋色妒红蓼。鱼语池蒲隔，鸦翻林叶槁。苾刍善侑客，口角粲凉燠。精茗瀹珠流，饤盘登栗枣。我性习疏散，麋鹿恣放夰。问讯佛田丰，土宜况善稻。愧乏饔飧资，儒食恒不饱。托钵与汝同，养福计独巧。梵俗沿六代，荣华逾黺璪。谋生学出世，此理堪绝倒。杖作云山主，精舍供？扫。时来相攀援，亦足拓孤抱。谈禅均未能，皈依喜较早。一笑出门别，异同自孔老。赢得即景诗，相贶良不少。
妙相禅林
作者：张穆
朝代：清
体裁：古风

平生登览兴，尤剧事幽讨。金陵佛都会，缔构各精好。谒客城西隅，霜天初破晓。拭翳试北睐，一刹茁林表。肩舆犯丛薄，夹路吟翠筱。结束入曲折，穷探开旷杳。西园最间敞，骚魂洁蘋藻。纷纷宋景徒，剽艳得香草。庙貌偶然耳，对辄忧心捣。南荣更轩秀，杰阁俯飞鸟。钟阜拳石缩，当槛万绿绕。波委湖云潏，炊杂寒烟袅。鸡鸣又其北，晨镜修蛾媌。老桂南中繁，处处香云渺。一亭翼其东，月夜裾曳缟。阳雁宾白露，秋色妒红蓼。鱼语池蒲隔，鸦翻林叶槁。苾刍善侑客，口角粲凉燠。精茗瀹珠流，饤盘登栗枣。我性习疏散，麋鹿恣放夰。问讯佛田丰，土宜况善稻。愧乏饔飧资，儒食恒不饱。托钵与汝同，养福计独巧。梵俗沿六代，荣华逾黺璪。谋生学出世，此理堪绝倒。杖作云山主，精舍供𡊅扫。时来相攀援，亦足拓孤抱。谈禅均未能，皈依喜较早。一笑出门别，异同自孔老。赢得即景诗，相贶良不少。
客谈上莞罗氏山居幽胜欲托迹避世诗以寄之
作者：张穆
朝代：清
体裁：古风

灰心在尘境，触物无所宜。隐居怀古人，蹇滞安所之。闻君语幽胜，千嶂叠逶迤。怪石争峍崒，桃李荣离离。玄洞凿鬼斧，石髓垂冰澌。中多避世士，或和梁甫词。去俗若隔世，茫然葛天遗。桑麻共邻里，旷有云霞姿。百年寤寐心，不意乃在兹。
宿柚堂
作者：张穆
朝代：清
体裁：七言律诗

清宵肃肃坐晴辉，九日严霜暗上衣。檐外闻香知果熟，堂前留草听虫依。疏林钟后无馀响，独脚铛边有胜机。为爱闲云寒未举，虎溪岩畔破春归。
宿白云寺
作者：张穆
朝代：清
体裁：五言律诗

行行上翠微，石径野棠飞。采药逢仙侣，闻钟起道机。天空双鹤度，山静一僧归。倚槛看云海，层城隔夕晖。
宿西濠陈豫俊水阁
作者：张穆
朝代：清

海岸秋深月已残，数声羌笛倚楼寒。西濠旧是笙歌地，空忆花前十二栏。新欢旧梦一身存，夜语江楼冷月痕。寂寂寒潮自来往，灵槎今已断仙源。
宿西濠陈豫俊水阁·其一
作者：张穆
朝代：清
体裁：七言绝句

海岸秋深月已残，数声羌笛倚楼寒。西濠旧是笙歌地，空忆花前十二栏。
宿西濠陈豫俊水阁·其二
作者：张穆
朝代：清
体裁：七言绝句

新欢旧梦一身存，夜语江楼冷月痕。寂寂寒潮自来往，灵槎今已断仙源。
宿迁道中
作者：张穆
朝代：清

横冈宛宛树青青，烟翠浮空俨画屏。满眼云岚遮不住，夕阳林外御诗亭。小雨霏微野更青，湖田界出亩从横。馌耕健妇仍蓑笠，喜直朝晴又晚晴。赤沙青草冬方涸，络马湖头夏不波。夜静似闻蚣蝑语，秋来惯听采珠歌。
宿迁道中·其一
作者：张穆
朝代：清
体裁：七言绝句

横冈宛宛树青青，烟翠浮空俨画屏。满眼云岚遮不住，夕阳林外御诗亭。
宿迁道中·其三
作者：张穆
朝代：清
体裁：七言绝句

赤沙青草冬方涸，络马湖头夏不波。夜静似闻蚣蝑语，秋来惯听采珠歌。
宿迁道中·其二
作者：张穆
朝代：清
体裁：七言绝句

小雨霏微野更青，湖田界出亩从横。馌耕健妇仍蓑笠，喜直朝晴又晚晴。
寄孙道人
作者：张穆
朝代：清
体裁：七言律诗

小苑低墙见远波，繁桃弱柳醉春和。雾含曲沼泉初动，花散闲窗蝶渐多。方术静披添圃药，道经遥借自烟萝。偕君浪涉人间世，搔首苍旻发浩歌。
寄怀
作者：张穆
朝代：清
体裁：五言律诗

孤月寒流影，花间露正繁。美人在天际，清梦隔云轩。书就逢人后，镫深旧话存。愁心向今夕，寂寞欲销魂。
寄陆汉东
作者：张穆
朝代：清
体裁：古风

浊世不可托，骞怀念唐虞。何心皎洁羽，乃押鸡与凫。梅生昔弃妇，夷齐耻存躯。铿锵固穷节，后世知不诬。
寄陆汉东
作者：张穆
朝代：清
体裁：五言律诗

隔岁孤舟别，云翰却杳冥。残灯仇夜雨，朋辈惜晨星。乱去家何在，愁深梦不成。相思那可致，石户掩山青。
寒食
作者：张穆
朝代：清
体裁：七言律诗

低林小雨不胜春，赖有居停漫饮醇。节候似无关道眼，物情谁肯学閒身。但闻布谷催荒陇，不奈杨花满四邻。烟断岂因寒食日，粤南时有未炊人。
寿内叔谢惠翁
作者：张穆
朝代：清
体裁：七言律诗

野鹤回翔天地空，还山刚与葛翁逢。庭纷玉树东山旧，门对芙蓉碧落重。瑶室异文金汁写，玉田灵药紫烟封。敢云衰朽同花甲，固许轻萝附茂松。
寿卢臣虎
作者：张穆
朝代：清
体裁：古风

少年忽老大，尘宇空茫茫。不知文酒欢，去日如电光。维君性孝友，举止诚可方。每叹值乱离，汝最敦伦常。忆昔老父在，先公籍同堂。蔼然宗古道，操履如冰霜。颇从孔李谊，得接历世芳。子弟纷玉树，云兴足自彰。余年在君后，终愧德业荒。愿以兔丝弱，常依松柏苍。
寿卫菉园
作者：张穆
朝代：清
体裁：七言律诗

百年过半信閒身，离菊堆金不称贫。千古遗弓终抱恨，十年磨剑尚如新。澹能鲁酒供高客，豪任齐纨散舞人。试问雄心销几许，从来英杰返天真。
寿易吾豫先生余居山中其次公仲文徵诗寄祝
作者：张穆
朝代：清
体裁：七言律诗

晚年初慰买山情，久已闻君遁迹耕。吾道远人惟自爱，父书留子不求名。得閒乱世谁知惜，觅句青山俗不争。舒啸峰头望瀛海，漫逢青鸟寄音声。
寿梁绪仲
作者：张穆
朝代：清
体裁：七言律诗

朱明著录已忘年，误向人间未肯还。杖策昔曾干世主，悬壶安许识神仙。争知易外皆穷理，自爱书成不厌玄。空忆壮年驱马日，桑田沧海又桑田。
寿老友陈梅臣先生
作者：张穆
朝代：清
体裁：七言律诗

且谢鹰扬醉共依，莫牵尘梦到鱼矶。门临沧海看云幻，里近青山信马归。直行未尝留腹语，裁诗却肯苦心机。输君晚出升平日，十四年前览德辉。
寿陈君伯章
作者：张穆
朝代：清
体裁：七言律诗

笑忆升平结驷年，春风拂面共垂鞭。閒身不为风尘累，白发犹能杖屦便。镇日醉花亲抱瓮，清宵爱月独移船。忘机已是玄真诀，喜得同君弄紫烟。
将隐海上
作者：张穆
朝代：清
体裁：七言律诗

回看运会复何营，现在都归夙妄情。劫火几时灰并烬，颓波谁谓致澄清。足知贫贱为生拙，且喜行藏著处轻。快睹巨涛朝浴日，风尘不向海门生。
小姬索赠
作者：张穆
朝代：清
体裁：七言绝句

字字如珠散彩云，绿窗明月照清芬。十三学得颦眉画，心爱含桃艳出群。
小姬索赠
作者：张穆
朝代：清
体裁：七言绝句

芳庭弱柳一枝清，未作游丝态已生。花下银筝传小调，不须春日得闻莺。
山中元日
作者：张穆
朝代：清
体裁：七言律诗

布袍落落老年华，兴到云山遂作家。淑气暗传堤上柳，晴霞红染洞边花。志存遗世轻贫食，诗偶逢春不惜奢。岁岁未能捐夙习，栽桃放鹤傍溪沙。
山中吟
作者：张穆
朝代：清
体裁：五言绝句

采芝暮言归，紫云生谷口。山空明月秋，倚石不知久。
山中寄区启图
作者：张穆
朝代：清
体裁：古风

崇岩丽霜华，物候正凝阴。幽气动寒蕊，江树貌春林。北窗虽寡营，贞静固所任。心澹友云间，境寂无繁音。长啸答空谷，聊复弹素琴。昔有青云侣，岁晏阻清尘。虽无古人见，实可膺我心。谁将陇上信，招隐北山岑。
山中送故人子之朱厓
作者：张穆
朝代：清
体裁：七言绝句

云山久卧已忘情，感子无家万里行。可惜一身轻似线，倩谁收取断风筝。
山中避乱怀故园亲友
作者：张穆
朝代：清
体裁：七言律诗

念得馀生愧饭蔬，力田重忆故人初。巢云尚累牵鸡犬，饮谷犹能与鹿徂。五月雨深松阁梦，兼旬烽断莞城书。三都正是愁珠玉，桑里贫交草满闾。
山阴董无休刘语石过东溪草堂遗游草赋谢
作者：张穆
朝代：清
体裁：五言律诗

江春芳树路，落日美人来。一笑独相许，孤心双为开。庭花敷气色，箧草挟风雷。天地干戈外，惟君羡钓台。
山鹊
作者：张穆
朝代：清
体裁：五言律诗

客有遗文鸟，依人静可矜。精神归嘴爪，毛羽夺丹青。节食閒留果，衔花自上屏。怜无高举翮，犹立看鸿冥。
崔子霞仙人故宅
作者：张穆
朝代：清
体裁：七言绝句

清漪匝匝绕横塘，山阁常闻见暯光。别酒月生潮欲满，仙踪馀有杜兰香。
庚子二月喜三兄叔正至都相探越八十日仍谋返里赋诗相送聊以写其患难离别之怀口所不能言者诗更不足以达之也
作者：张穆
朝代：清

聚面曾几时，归期又转迫。归程劣及千，聚日未盈百。生平兄弟欢，强半异形迹。年皆非少壮，光阴尚行客。回首廿年前，层折遘家厄。怙恃一朝失，营魂丧其魄。惟时兄及我，差得免交谪。感荷仲兄恩，抚教俨帷帟。百虑不相关，培养奋飞融。独力挂门楣，策励壮宗祏。怆绝庚寅夏，篪声如裂帛。大厦忽不支，兄复嗟行役。饥驱济南道，怅睇关山隔。九月始江归，一痛哀填嗌。从此老兄弟，元福更安席。越岁试并州，如戏角双觡。辰春更北征，车尘困络绎。四载秏餐钱，一官沐渥泽。兄亦恬进退，薄禄谋将伯。谁知苜蓿槃，艰难等棨戟。未腊薄言旋，百债纷狼藉。草草岁仪帖，感怀成寤擗。初夏仍北迈，遑顾形影双。太岁建作噩，交劝揽秋碧。冒雨事西驰，快晤晋阳陌。敢哆裘马都，枉被腐鼠吓。旁皇身世计，血偾不可脉。厨烟然旦旦，灶觚空昔昔。双鲤南中来，念我意良剧。南中山水胜，幽怀冀或释。酷署沿桂笋，深冬泥归舶。可怜骑省戚，客次泪为格。荒唐伏枥思，骋怀到闭掖。风吹舵脚转，引首九阊辟。愧乏神仙姿，顿遭蓬岛谪。涕痕何足湔，我罪在怀璧。敬谢伯兄慈，遣子慰匡索。群惜阮修鳏，醵聘奠尺宅。家声兼友谊，中宵起槃辟。积愤摧人肝，衔德梦无斁。寒侵增夜嗽，中郁苦气逆。秘疾滞音问，传闻颇啧啧。兄意滋不安，勉振春郊策。连日方闷损，乾鹊噪櫩隙。叩扉语音熟，觌面互？唶。忍涕寻欢颜，情话风雨夕。寒镫幸复煦，仲春月始霸。荏苒逾初夏，归思日又积。离觞不易斟，况当惩辛螫。旧业日以萎，前涂日以窄。作宦信孔艰，救贫计尤棘。失声叹奈何，谋野讵有获。汨汨瘐园波，英英山堂柏。发苍结后望，耽书信所癖。念兄有二子，其一马眉白。祖业系阿咸，芜弃良可惜。洗觞更酌兄，后会良非易。后会亦不难，努力秋士籍。落莫广文官，况味犹茹檗。试探函牛鼎，中自足千蹠。
庚子二月喜三兄叔正至都相探越八十日仍谋返里赋诗相送聊以写其患难离别之怀口所不能言者诗更不足以达之也
作者：张穆
朝代：清
体裁：古风

聚面曾几时，归期又转迫。归程劣及千，聚日未盈百。生平兄弟欢，强半异形迹。年皆非少壮，光阴尚行客。回首廿年前，层折遘家厄。怙恃一朝失，营魂丧其魄。惟时兄及我，差得免交谪。感荷仲兄恩，抚教俨帷帟。百虑不相关，培养奋飞融。独力挂门楣，策励壮宗祏。怆绝庚寅夏，篪声如裂帛。大厦忽不支，兄复嗟行役。饥驱济南道，怅睇关山隔。九月始江归，一痛哀填嗌。从此老兄弟，元福更安席。越岁试并州，如戏角双觡。辰春更北征，车尘困络绎。四载秏餐钱，一官沐渥泽。兄亦恬进退，薄禄谋将伯。谁知苜蓿槃，艰难等棨戟。未腊薄言旋，百债纷狼藉。草草岁仪帖，感怀成寤擗。初夏仍北迈，遑顾形影双。太岁建作噩，交劝揽秋碧。冒雨事西驰，快晤晋阳陌。敢哆裘马都，枉被腐鼠吓。旁皇身世计，血偾不可脉。厨烟然旦旦，灶觚空昔昔。双鲤南中来，念我意良剧。南中山水胜，幽怀冀或释。酷署沿桂笋，深冬泥归舶。可怜骑省戚，客次泪为格。荒唐伏枥思，骋怀到闭掖。风吹舵脚转，引首九阊辟。愧乏神仙姿，顿遭蓬岛谪。涕痕何足湔，我罪在怀璧。敬谢伯兄慈，遣子慰匡索。群惜阮修鳏，醵聘奠尺宅。家声兼友谊，中宵起槃辟。积愤摧人肝，衔德梦无斁。寒侵增夜嗽，中郁苦气逆。秘疾滞音问，传闻颇啧啧。兄意滋不安，勉振春郊策。连日方闷损，乾鹊噪櫩隙。叩扉语音熟，觌面互𥈭唶。忍涕寻欢颜，情话风雨夕。寒镫幸复煦，仲春月始霸。荏苒逾初夏，归思日又积。离觞不易斟，况当惩辛螫。旧业日以萎，前涂日以窄。作宦信孔艰，救贫计尤棘。失声叹奈何，谋野讵有获。汨汨瘐园波，英英山堂柏。发苍结后望，耽书信所癖。念兄有二子，其一马眉白。祖业系阿咸，芜弃良可惜。洗觞更酌兄，后会良非易。后会亦不难，努力秋士籍。落莫广文官，况味犹茹檗。试探函牛鼎，中自足千蹠。
建宁行在感赋
作者：张穆
朝代：清
体裁：七言律诗

溪头虎帐寂衔枚，城上千灯禁旅开。漫说貔貅雄细柳，不闻骐骥上高台。霞关夜鬨私传警，象郡年来已赐裁。四顾更谁通臂指，调剂空负折肱来。
开春赠陈献孟
作者：张穆
朝代：清
体裁：五言律诗

夙昔热中士，少年重有君。楼成无卧客，塞上有空群。晓色丽新日，寒霾失故氛。老年希见治，愿睹际风云。
张穆
作者：张穆
朝代：清
体裁：古风

曾闻采灵药，言在三神山。中有长年人，往返紫雾间。平生思梦见，乃竟亲九还。少年颂高名，北斗不可攀。清声沸郑卫，太古遂见艰。百年铸雅乐，二酉多所删。虫鱼蚀奇字，脉望如转环。金鼎舐鸡犬，尽可超玄关。噫余籍朱明，武夷易胎颜。希蹑云汉游，所望非驻颜。
彭躬庵先生还易堂寄曾青藜魏和公诸友
作者：张穆
朝代：清
体裁：七言律诗

乾坤寞寞世劳劳，海外行吟老布袍。向日春灯疑梦语，廿年文酒忆风骚。每从雷雨瞻潜动，久分云山慰遁逃。闻说易堂多胜友，愿随鸾鹤绕林皋。
忆故马名春风燕
作者：张穆
朝代：清
体裁：七言绝句

轻同飞燕掠春波，奋进曾怜托坎坷。惟剩广栽西苜蓿，年年风暖绿堤何。
怀王园长先生
作者：张穆
朝代：清
体裁：古风

先生抱至道，履险如不闻。一诚孚豚鱼，乃复格兽群。当时失重渊，智者为纷纭。余观造物宰，冥漠断有分。羑里厄圣贤，入火固不焚。目断西飞鸟，无由寄海云。
怀陈实庵内翰
作者：张穆
朝代：清
体裁：七言律诗

大梁为客未酬恩，当是淮阴不负人。片语合曾通杵臼，尺书无那杳鸿鳞。昔年范叔寒犹在，此日相如客自贫。上下纵横数千载，至今重忆信陵君。
惠城逢曹子介能始先生季子也感其艰难出死诗以赠之
作者：张穆
朝代：清
体裁：七言律诗

昔曾为客大梁门，老去怀恩梦里言。门下苦怜存赵武，天涯今忍见王孙。共逢落叶当秋路，莫认荒台是故园。欲扣存亡不能语，满江烟雨咽黄昏。
惠州秋日同尹澜柱先生假寓叶金吾湖山泛舟
作者：张穆
朝代：清

百顷玻璃合一湖，六桥分水入山纡。芙蓉处处汀州晚，欲问临平绣似无。白鹤峰遥月上迟，渔灯芦苇夜参差。湖山最是清深处，永福桥头鹤梦时。千林寒玉净无尘，断岸平桥紫蓼新。别有仙源看又失，石桥曾见玉为人。隔城朱阁两相看，万叠青峦晓色寒。谁好曙烟争早起，美人先抚赤栏干。暑烈初残气渐收，晚波容与上兰舟。舟中有酒不肯醉，争就朝云酹古丘。幽园选胜得篁塘，湘竹来风拂药房。百尺红楼烟里出，望中黄鹄入苍苍。放艇湖归月欲倾，秋还水气薄寒生。数声鹤唳沧洲外，唤醒酕醄已解酲。苏堤桥上玉钩斜，皎皎明河欲溯遐。无尽笙歌慰佳夕，不知凉露湿蒹葭。
惠州秋日同尹澜柱先生假寓叶金吾湖山泛舟·其一
作者：张穆
朝代：清
体裁：七言绝句

百顷玻璃合一湖，六桥分水入山纡。芙蓉处处汀州晚，欲问临平绣似无。
惠州秋日同尹澜柱先生假寓叶金吾湖山泛舟·其七
作者：张穆
朝代：清
体裁：七言绝句

放艇湖归月欲倾，秋还水气薄寒生。数声鹤唳沧洲外，唤醒酕醄已解酲。
惠州秋日同尹澜柱先生假寓叶金吾湖山泛舟·其三
作者：张穆
朝代：清
体裁：七言绝句

千林寒玉净无尘，断岸平桥紫蓼新。别有仙源看又失，石桥曾见玉为人。
惠州秋日同尹澜柱先生假寓叶金吾湖山泛舟·其二
作者：张穆
朝代：清
体裁：七言绝句

白鹤峰遥月上迟，渔灯芦苇夜参差。湖山最是清深处，永福桥头鹤梦时。
惠州秋日同尹澜柱先生假寓叶金吾湖山泛舟·其五
作者：张穆
朝代：清
体裁：七言绝句

暑烈初残气渐收，晚波容与上兰舟。舟中有酒不肯醉，争就朝云酹古丘。
惠州秋日同尹澜柱先生假寓叶金吾湖山泛舟·其八
作者：张穆
朝代：清
体裁：七言绝句

苏堤桥上玉钩斜，皎皎明河欲溯遐。无尽笙歌慰佳夕，不知凉露湿蒹葭。
惠州秋日同尹澜柱先生假寓叶金吾湖山泛舟·其六
作者：张穆
朝代：清
体裁：七言绝句

幽园选胜得篁塘，湘竹来风拂药房。百尺红楼烟里出，望中黄鹄入苍苍。
惠州秋日同尹澜柱先生假寓叶金吾湖山泛舟·其四
作者：张穆
朝代：清
体裁：七言绝句

隔城朱阁两相看，万叠青峦晓色寒。谁好曙烟争早起，美人先抚赤栏干。
报恩寺塔
作者：张穆
朝代：清

江光一线回秋原，萦络城郭西南偏。天风峭峭拂衣立，铃语巍巍泥我前。我挟酒怀并诗抱，选胜例必跻其颠。金陵币月苦幽窘，当楼夜夜佛花鬘。拥护吉祥杖阿育，报谢敢遴脚力悭。盘纡䆗窱历层级，砉然透荡天宇轩。高云一片掠眼过，寒灶嘘嘘上晚烟。独有晴霞拂不落，蜺标倒注鸡鸣山。同行为我溯建寘，基根胚胎赤乌年。亦越齐梁迤宋元，经营振㕞相新鲜。增高直欲青云千，可怜太祖黄金钱。金钱抛掷成远眺，草树人家入望圆。岂惟匹练亘吴门，绚以昙珠红欲然。却顾已消龙虎气，摩空剩有雕鹫盘。风声愈急铃语厉，登登筑步穷追攀。寄语诸天贳我顽，南来相窥缘亦艰。回翔惜同飞鸟下，半余红日衔崖边。
报恩寺塔
作者：张穆
朝代：清
体裁：古风

江光一线回秋原，萦络城郭西南偏。天风峭峭拂衣立，铃语巍巍泥我前。我挟酒怀并诗抱，选胜例必跻其颠。金陵币月苦幽窘，当楼夜夜佛花鬘。拥护吉祥杖阿育，报谢敢遴脚力悭。盘纡䆗窱历层级，砉然透荡天宇轩。高云一片掠眼过，寒灶嘘嘘上晚烟。独有晴霞拂不落，蜺标倒注鸡鸣山。同行为我溯建寘，基根胚胎赤乌年。亦越齐梁迤宋元，经营振刷相新鲜。增高直欲青云千，可怜太祖黄金钱。金钱抛掷成远眺，草树人家入望圆。岂惟匹练亘吴门，绚以昙珠红欲然。却顾已消龙虎气，摩空剩有雕鹫盘。风声愈急铃语厉，登登筑步穷追攀。寄语诸天贳我顽，南来相窥缘亦艰。回翔惜同飞鸟下，半余红日衔崖边。
抵家山故旧多死丧作诗自励
作者：张穆
朝代：清

既生五独世，富贵无久常。患在贫贱中，种种皆苦忙。贫贱穷易返，富贵耽岂遑。回观身渐轻，一切如秕糠。所慕所师友，汲引圣贤旁。西方有古佛，愿力披十方。释家本吾师，宣说极已详。诚信念不断，身出莲花房。五色若车盖，沐浴随香光。尘砂视珠玉，地尽七宝装。帝网绚行树，风籁含笙簧。鸾鹤会百音，讽念和轻飏。时无寒暑逼，心地咸清凉。物情远善业，淫杀竞自戕。垂老忘归期，愿与恩怨商。
抵家山故旧多死丧作诗自励
作者：张穆
朝代：清
体裁：古风

贫贱穷易返，富贵耽岂遑。回观身渐轻，一切如秕糠。所慕所师友，汲引圣贤旁。西方有古佛，愿力披十方。释家本吾师，宣说极已详。诚信念不断，身出莲花房。五色若车盖，沐浴随香光。尘砂视珠玉，地尽七宝装。帝网绚行树，风籁含笙簧。鸾鹤会百音，讽念和轻飏。时无寒暑逼，心地咸清凉。物情远善业，淫杀竞自戕。垂老忘归期，愿与恩怨商。
招隐
作者：张穆
朝代：清
体裁：古风

生化各有定，处旦应知暮。夙昔在熙恬，豪华若风雾。如鱼逐流波，未可与言悟。从兹买青山，肆彼泉石素。课特事春田，敢云耕凿苦。良友或我从，老幼各牵负。薇蕨足自甘，浊酒随所具。闲云共周旋，猿鹤庶可慕。为戒出山泉，莫引桃花路。
拟卜居石塘
作者：张穆
朝代：清
体裁：古风

郁郁市上尘，殷殷大道辙。曾见朝荣人，夕与浮云灭。老去消妄缘，贫乐存微节。安能久蒙淄，缟衣使之涅。有山罗浮阳，有水如沧浪。朱霞灿奇木，立壁呈帆樯。问俗得葛天，井里惟农桑。白屋架崖岫，澄渊涌石塘。此去若武陵，红树为仙乡。吾将移畚笠，放犊芳洲旁。
拱北楼
作者：张穆
朝代：清
体裁：七言律诗

崇楼杰构不辞华，复见雄标百里霞。黑海浪翻河伯国，绿杨风细五侯家。雕梁紫燕回珠浦，广陌名驹出渥洼。高阁昔誇滕帝子，一时文物近天涯。
挽叶金清
作者：张穆
朝代：清
体裁：古风

古人性命友，岂谓世俗中。金清夙幽根，性每移云松。我昔浪少年，志慕鸡犬雄。终能罢游宴，把手四百峰。指顾葛仙坛，不与千金通。谁复春听瀑，弦琴晚临风。相期人已远，独立看孤鸿。
挽家文烈
作者：张穆
朝代：清
体裁：七言绝句

曾从百战出重围，只手空思挽落晖。莫道孤忠有遗恨，睢阳如值信同归。
挽梁器圃
作者：张穆
朝代：清
体裁：七言律诗

半生饶负水云情，岂信贞松亦早倾。不谓隔天还隔世，却能无累学无生。诗如独鹤含霜洁，墨剩柔翰剪水横。惆怅茂陵书固在，不知何日索相呈。
挽袁强名
作者：张穆
朝代：清
体裁：七言律诗

生刍一束独徘徊，萧瑟书堂生绿埃。贫似鹿门同老妇，静曾丹室慕仙胎。推琴调歇青山断，挂剑人归落木哀。信是团圞清共炤，年年明月满秋台。
挽邓参戎宇开
作者：张穆
朝代：清
体裁：七言律诗

祭遵儒将旧能文，廿载雄姿海国闻。兵略世曾传细柳，论交义足薄秋云。临池笔下毫偏见，赌墅棋中胜已分。何意白头憔悴尽，一丘徒有鹿麋群。
挽陈尧卿
作者：张穆
朝代：清
体裁：古风

大化本漠漠，有意非其真。达人造天地，坐啸窥无垠。先生晚苦节，乐道非乐身。兼旬九啜食，此际无故人。我苦窜空谷，木食守素贫。岂忘左桃义，为世留道津。
故人叶金清治鼎不固殒诗以吊之
作者：张穆
朝代：清
体裁：七言律诗

高洁当如鹤在津，此来当是谪天人。涵虚笑返鸿蒙气，混俗难窥静远神。泉石绝无秋后约，乾坤空过梦中身。从今不悔知音少，修竹千年自结邻。
数年间白兔渐繁息诗以纪异
作者：张穆
朝代：清
体裁：五言律诗

我闻东海月，上有太阴精。一点庚星朵，千秋白玉名。乍同辽豕见，渐与羝羊争。凛凛干戈日，忧时纪异徵。
新溪漫兴
作者：张穆
朝代：清
体裁：七言律诗

百年心力半消磨，日倚柴扉看逝波。野阁□溪来倒影，短墙垂柳入高歌。儿童偃蹇随花积，宾客萧条听鸟过。家贮浊醪方有待，忍令春事笑蹉跎。
新秋
作者：张穆
朝代：清
体裁：五言律诗

烦暑久已厌，逢秋如故人。一朝来爽气，万象绝埃尘。叶落偏知候，花期不在春。何哉称达者，空笑动丝莼。
无赖南征柔牵北迈感怀述德凡五百言留别春图侍郎幻章太史
作者：张穆
朝代：清

旅食知何底，飘流齿发昏。退飞随社燕，踯躅罥归豚。河泲南来浩，江淮东去浑。津柎绰电转，节杖沛云屯。材力秋茶悴，羁栖夏屋尊。低心研故纸，恃直沥狂言。终信金能断，全忘玉有璊。花留吴苑好，醴喜楚筵温。赋分甘荒野，承家愧德门。声施仍艾猎，骨相奈虞翻。芸蚀书千袟，尘糊绣几番。李姚诚克子，王谢定贤孙。江雾迷英荡，庭霜折树萱。鸡斯余弱息，雌伏竟偷存。泪渍英公灶，哀深仲氏埙。那无商瞿望，并断阮修婚。鱼釜虚晨爨，鹴裘付夕飧。凄凉对邱嫂，黾勉荷诸昆。病马悲虞坂，荒鸡怅晓暾。功名悭半芋，通塞付重阍。衮衮诸公贵，茫茫下士奔。学知荒鲁淹，径敢借文园。客久餐钱耗，情深旧谱惇。誉争驰豹鼠，谈屡堕昆仑。仅博侏儒饱，难谐世俗论。残经护绵坠，漏屋酌钗痕。木雁凭相择，凫鹥自在亹。时闻次室啸，天笑杞人扪。星本元枵朗，胸犹梦泽吞。士羞三战怯，馈讶十？繁。举火重相待，悌云岂冀援。瞻依寒露久，嘘拂昨风暄。鼎贵荣桑梓，旌贤任轾轩。龙衡惊入洛，草泽谢窥藩。近市悲挤井，排纷念束缦。长怀叔子惠，图报季心恩。结习余嘲谑，披诚息诈谖。易奇持戟朔，善隐绝缨髡。洞牖搜新奥，榛芜剔旧樊。应缘腾口说，早合慎兜鞬。高木无凡鸟，坳堂起巨鲲。何曾谴杨政，况肯负刘琨。良讯辉文绮，端居袭芷荪。从来似邛岠，何止眷鹑貆。多士竞鸾翥，老成徕虎贲。不忧友相拙，稍畏大车哼。负矢虚前导，凭船昧故村。朐山寻去络，涟水究真源。鹗赋摅长策，骊歌暂短辕。异时京国会，盼注酒盈樽。
无赖南征柔牵北迈感怀述德凡五百言留别春图侍郎幻章太史
作者：张穆
朝代：清
体裁：古风

旅食知何底，飘流齿发昏。退飞随社燕，踯躅罥归豚。河泲南来浩，江淮东去浑。津柎绰电转，节杖沛云屯。材力秋茶悴，羁栖夏屋尊。低心研故纸，恃直沥狂言。终信金能断，全忘玉有璊。花留吴苑好，醴喜楚筵温。赋分甘荒野，承家愧德门。声施仍艾猎，骨相奈虞翻。芸蚀书千袟，尘糊绣几番。李姚诚克子，王谢定贤孙。江雾迷英荡，庭霜折树萱。鸡斯余弱息，雌伏竟偷存。泪渍英公灶，哀深仲氏埙。那无商瞿望，并断阮修婚。鱼釜虚晨爨，鹴裘付夕飧。凄凉对邱嫂，黾勉荷诸昆。病马悲虞坂，荒鸡怅晓暾。功名悭半芋，通塞付重阍。衮衮诸公贵，茫茫下士奔。学知荒鲁淹，径敢借文园。客久餐钱耗，情深旧谱惇。誉争驰豹鼠，谈屡堕昆仑。仅博侏儒饱，难谐世俗论。残经护绵坠，漏屋酌钗痕。木雁凭相择，凫鹥自在亹。时闻次室啸，天笑杞人扪。星本元枵朗，胸犹梦泽吞。士羞三战怯，馈讶十𩞟繁。举火重相待，悌云岂冀援。瞻依寒露久，嘘拂昨风暄。鼎贵荣桑梓，旌贤任轾轩。龙衡惊入洛，草泽谢窥藩。近市悲挤井，排纷念束缦。长怀叔子惠，图报季心恩。结习余嘲谑，披诚息诈谖。易奇持戟朔，善隐绝缨髡。洞牖搜新奥，榛芜剔旧樊。应缘腾口说，早合慎兜鞬。高木无凡鸟，坳堂起巨鲲。何曾谴杨政，况肯负刘琨。良讯辉文绮，端居袭芷荪。从来似邛岠，何止眷鹑貆。多士竞鸾翥，老成徕虎贲。不忧友相拙，稍畏大车哼。负矢虚前导，凭船昧故村。朐山寻去络，涟水究真源。鹗赋摅长策，骊歌暂短辕。异时京国会，盼注酒盈樽。
昔年黄州北郭游古寺曾作偈言复举似杲老人
作者：张穆
朝代：清
体裁：七言绝句

劫劫劳生未了痴，今朝不作梦中疑。桃花自解传消息，不到春回那得知。
春园独咏
作者：张穆
朝代：清
体裁：七言律诗

今年花暖十分春，水郭春堤寡俗尘。多故还知贫贱好，疏庸谁取笑歌真。雕虫何若千秋业，种秫聊开数亩畇。愁忆旧游凋散却，红香同醉属何人。
春晓同叶秀翀登七仙坛
作者：张穆
朝代：清

不奈朝云合，春山态屡迁。偶知无再上，已是入重玄。海气遥吞陆，蒲帆邈溯天。奇怀差可慰，安惜买山钱。信有神仙窟，千盘入霭霞。十年思远览，今日笑相誇。云散方知海，莺啼复见花。夜闻多鹤驭，环佩曳风斜。
春晓同叶秀翀登七仙坛·其一
作者：张穆
朝代：清
体裁：五言律诗

不奈朝云合，春山态屡迁。偶知无再上，已是入重玄。海气遥吞陆，蒲帆邈溯天。奇怀差可慰，安惜买山钱。
春晓同叶秀翀登七仙坛·其二
作者：张穆
朝代：清

信有神仙窟，千盘入霭霞。十年思远览，今日笑相誇。云散方知海，莺啼复见花。夜闻多鹤驭，环佩曳风斜。
春晓同叶秀翀登七仙坛·其二
作者：张穆
朝代：清
体裁：五言律诗

十年思远览，今日笑相誇。云散方知海，莺啼复见花。夜闻多鹤驭，环佩曳风斜。
春柳
作者：张穆
朝代：清
体裁：七言绝句

十里横塘半积烟，春风何处最堪怜。长堤鸟语不知处，轻絮无声入酒船。
晚上聚仙坛
作者：张穆
朝代：清
体裁：七言绝句

天邈群真剩石坛，香回岩壑满幽兰。闻歌不见落山日，久恋明霞归路寒。
暮春同叶秀翀欧伯梁族叔游罗浮至乌坭塘日晡访孔唐之不值留宿园林
作者：张穆
朝代：清
体裁：七言律诗

岚翠空濛鸟道长，野情随暮托山庄。归云晚合千溪树，垂柳春深十里塘。石榻梦回闻远瀑，松花夜静落寒香。主人采药知何处，惆怅青山满草堂。
曾旅庵先生螺江寄诗见怀
作者：张穆
朝代：清
体裁：七言律诗

迢遥霜雁下寒轩，十载离情远见存。地隔岭云难阻梦，郊无戎马愿加餐。感知谁更孙阳重，勿剪人犹召伯尊。敢负平生尘外意，终年行迹托空门。
月夜与姚君作陆青章泛舟
作者：张穆
朝代：清
体裁：七言律诗

姑苏春事艳阳天，楼阁家家柳浪连。画舫按箫传内苑，石楼分水出花田。烟埋碧瓦春初暖，月上芳堤夜正圆。醉去不缘尊酒力，柔香吹过别人船。
月夜承大车朽木戒固三上人朱中和陈圣阳二山叟过访诗谢
作者：张穆
朝代：清
体裁：五言律诗

好月成佳夜，登临岁岂多。邻翁惜胜事，结衲重相过。云懒遥归壑，蝉高已渡河。松门宵不闭，鹤听绕岩阿。
望观音岩
作者：张穆
朝代：清
体裁：五言律诗

幽洞悬孤岫，无由止去船。危栏凭怒浪，立壁绕饥鸢。空翠寒如画，孤高峭入烟。洛迦闻海外，且慰化城边。
村落有士人慕画漫应之
作者：张穆
朝代：清
体裁：七言绝句

握粟争为笔墨资，笑从疏密论妍媸。一般清味逢人少，自写秋风上竹枝。
林荃漪招游圭峰
作者：张穆
朝代：清
体裁：古风

青玉如削圭，远涧下城市。重过山水间，每羡云霞迩。客有赏我情，斗酒先为理。行经昔战垒，中外同倾圮。陇亩见遗镞，残垣啸狐豕。崩厓抑鸣泉，过雨乱清泚。径荒石半芜，碑剥苔犹紫。倦憩松门石，极目问千里。青嶂势有穷，黑海复何底。指我双青门，怒浪常如驶。悲哉宋祚移，志士皆誓死。天风惨不回，谁与文山俟。
梅花
作者：张穆
朝代：清
体裁：七言律诗

千山落木照寒空，别有香云独结丛。马首易逢零乱处，柴门时隔有无中。最宜鹤立同孤洁，未许蜂阑似众红。闻道玉门春不度，可怜空听笛边风。
梅花
作者：张穆
朝代：清
体裁：七言律诗

罗浮珠树美人遐，好月依然照古槎。风度疑铺梁苑雪，泉流不是武陵花。为存气格标群艳，自树香花作一家。我有肝肠谁共许，日将冰雪对寒葩。
梅花·其三
作者：张穆
朝代：清
体裁：五言律诗

琼树拂红楼，佳人试白裘。不知有尘事，尚似对春愁。野水倒相炤，仙山常梦游。一丘难力薄，不换橘千头。
梅花·其三
作者：张穆
朝代：清

琼树拂红楼，佳人试白裘。不知有尘事，尚似对春愁。野水倒相炤，仙山常梦游。一丘难力薄，不换橘千头。坐石待新月，倚花吹洞箫。浮香如可揽，素影岂求娇。霜静青天迥，参横午夜寥。仙人骑白凤，欲语似相招。严霜压群物，转见成孤高。独放岂有托，素心无乃劳。自堪珍玉树，只合掩蓬蒿。伴我著书室，青灯夜读骚。
梅花·其五
作者：张穆
朝代：清
体裁：五言律诗

严霜压群物，转见成孤高。独放岂有托，素心无乃劳。自堪珍玉树，只合掩蓬蒿。伴我著书室，青灯夜读骚。
梅花·其四
作者：张穆
朝代：清
体裁：五言律诗

坐石待新月，倚花吹洞箫。浮香如可揽，素影岂求娇。霜静青天迥，参横午夜寥。仙人骑白凤，欲语似相招。
梅花岩
作者：张穆
朝代：清
体裁：五言律诗

寒岩低湛水，爱惜暗香开。地静宿花落，崖悬险磴回。残棋归羽客，野果恋山孩。更有茅屋敞，终宵见月来。
梧州吕仙祠
作者：张穆
朝代：清
体裁：七言律诗

曾闻云驭紫虚来，千载残碑剩古台。采药客来逢旧迹，住山僧傍种新梅。青蛇剑去虹霓在，黄鹤楼中铁笛回。无意得游苍水畔，片香惆怅炷寒灰。
楚黄官河早发
作者：张穆
朝代：清
体裁：七言绝句

鸡鸣骑马渡官河，残月寒光生素波。金镫露华凉欲湿，回头清啸楚天多。
槎江旅夕
作者：张穆
朝代：清
体裁：古风

閒庭荒落馀，岁或客斯地。剥落人迹稀，草木引群类。离离侵阶除，排闼一何肆。暂托一日欢，邻里助挥置。垂萝戒勿剪，蟋蟀或居笥。岁晏节候催，气肃入衣被。微吟爱凉影，独夜不可寐。内观无萦怀，万象静有致。
汉河间献王君子馆专歌为仙露同年赋
作者：张穆
朝代：清
体裁：古风

汉兴荡除挟书律，如日杲杲生于东。三辅邸舍廓有容，珷玞金玉错其中。坦坦大河壖，神禹厮二渠。献王筑馆河之濒，实说神乐孰《诗》《书》。蒲轮朅来呕咦水，河北诸儒为王起。兰陵客死绪示棼，毛贯诸公尽君子。君子几凋零，王功在六经。渠渠夏屋漫荒榛，宵深秋草飞乱萤。萤飞犹傍献陵陌，一群镵破宫垣碧。先生嗜学真古人，诹经写韵恒龂龂。斟酌毛郑得其醇，一墼天奖汲古勤。夜来或见梦，梦觌陶生面。如旧相识情缱眷，从容抉剔毛蜡毡。奴隶郭香躏曹全，西京隶法今流传。世间何物足相俪，鲁国新模五凤专。
江上见芙蓉
作者：张穆
朝代：清
体裁：五言律诗

草花江渚乱，舟晚见芙蓉。独立自无侣，秋波何处从。倦垂红萼醉，低映碧漪重。空怅年年客，家园怅不逢。
沈匏庐河朔访碑图用东坡墨妙亭诗韵
作者：张穆
朝代：清
体裁：古风

隶法溯原汉诸陵，东京笔势弥飞腾。峻整总沿秦篆派，劲折不减秋天鹰。贵从书史证文字，岂徒波磔区圭棱。恒山之阳大河北，荒原牧马糜寒冰。残珉断璧随犁出，丰碑巨碣舆论凭。自非肝肠足古趣，俗学安得无疑憎。茂堂高弟就李彦，寝馈载籍轻金缯。麾盖所莅勤剔濯，苍崖藓壁亲攀登。上逮姬嬴下蒙达，郡斋甄录来古朋。二百五十有二种，稿草削对萦蛇藤。陋乡岩谷缺毡蜡，归怀慨寄米园镫。河朔循吏有吾友，补亡欧赵同服膺。
治圃
作者：张穆
朝代：清
体裁：七言律诗

荒园不必与春期，聊学山翁抱瓮痴。编竹并裁朝槿路，凿池新傍晓香篱。药苗紫玉过栏易，荷叶青钱拂岸迟。多谢苍冥赋闲性，如如终日懒成诗。
泉州有侠公子陈法瞻为客报仇留武昌张布衣家孟秋同徐明宇追访及麻城去二日矣题诗记怀
作者：张穆
朝代：清
体裁：七言律诗

剑客初辞黄鹤楼，秋霜夜夜淬吴钩。我从三楚寻应遍，君自双城去不留。壮士定从知己死，肝肠须向古人求。知名何必曾相识，易水千年总一流。
泊舟女儿港风益厉日醉胡家书其壁
作者：张穆
朝代：清
体裁：七言绝句

漭漭湖风吹浪花，数椽茅屋绿烟斜。小姑妒杀垂杨下，独倚红栏作酒家。
泛舟
作者：张穆
朝代：清
体裁：七言律诗

兰渚清风作夜歌，野情人外谢衣冠。花明曲岸秋初霁，柳暗幽栏水欲寒。倒影石楼波寂寂，隔帘瑶瑟月漫漫。灵槎恍髴通无际，遮莫星河得异观。
泷邑韩侯娲石承诗见赠和答
作者：张穆
朝代：清
体裁：七言律诗

春满河阳花竞妍，官衙幽接九峰烟。政閒驯鹤亲书幌，税薄归人就石田。敢以猪肝劳作客，行依勾漏得邻仙。朝来多辱琅玕赠，久忆贫居侣米船。
浙西童伯旃俞右衡丁震生张道柯过集简玄升江皋小筑林下分韵
作者：张穆
朝代：清
体裁：古风

蒸烈应长夏，赤日怀清阴。美哉林下人，水木娱孤心。幽竹荫修绿，重湖开素襟。选石招胜友，罗轩列尊鬵。高谈一何绮，雅趣同徽音。微风拂柔枝，鱼戏波天深。良逢惜万里，仰叹高飞禽。
海珠
作者：张穆
朝代：清

鸥鸟群飞掠桂蘅，石擎宫阙出江清。花田秋老香频接，晚岸潮深月自横。仙城楼阁紫霞丛，夜静珠光出岸东。梵呗寂寥僧院散，当年空念听霜钟。
海珠·其一
作者：张穆
朝代：清
体裁：七言绝句

鸥鸟群飞掠桂蘅，石擎宫阙出江清。花田秋老香频接，晚岸潮深月自横。
海珠·其二
作者：张穆
朝代：清
体裁：七言绝句

仙城楼阁紫霞丛，夜静珠光出岸东。梵呗寂寥僧院散，当年空念听霜钟。
清流
作者：张穆
朝代：清
体裁：五言律诗

驿路自烟岑，高寒九月深。顺流欢买棹，对酒漫成吟。城郭严孤柝，干戈断远音。有怀偏不寐，清夜固沉沉。
游三洲岩
作者：张穆
朝代：清
体裁：七言律诗

海外仙山世不求，西来奇洞见三洲。多年积乳纷成像，五月阴风预作秋。字蚀藓崖参亥豕，松摧雷雹化龙虬。几人乱后添幽事，草没烟横恣鹿游。
游仙华山
作者：张穆
朝代：清
体裁：七言律诗

秋云静处见林扉，何必桃源世与违。岩畔石人风共语，屏前仙女月同归。时看驯鹿眠花影，远听啼猿出翠微。浪迹欲寻尘外侣，此中长挂薜萝衣。
游张九岳先生西园时先生已捐馆
作者：张穆
朝代：清
体裁：七言绝句

名园闲寂美人遐，满避馀香旧墨华。石隙紫兰幽自放，无人饥鹤啄残花。
游飞泉僧舍
作者：张穆
朝代：清
体裁：七言律诗

端水无山不接天，一丘殊爱足周旋。寒林抱石分幽路，断壁奔泉出绿烟。禅室桃花应悟后，仙源灵药岂知年。閒同倚杖逢僧返，借得云房对月眠。
湖上
作者：张穆
朝代：清
体裁：七言律诗

湖上新栽莲叶舟，日无尘事上心头。绿阴不管如焚暑，红蓼何知作爽秋。鱼戏浅波亲钓石，月回疏柳照帘钩。自忘身在荷塘曲，梦御西风到十洲。
潘家庄访梅中丞西苑马
作者：张穆
朝代：清

卷毛騧更五花笼，顾盼骄嘶生朔风。为幸疆场无血战，试教花外看行空。空群最爱凤头青，云入龙堆夺虏廷。一片红尘流电去，只闻风雨在空冥。
潘家庄访梅中丞西苑马·其一
作者：张穆
朝代：清
体裁：七言绝句

卷毛騧更五花笼，顾盼骄嘶生朔风。为幸疆场无血战，试教花外看行空。
潘家庄访梅中丞西苑马·其二
作者：张穆
朝代：清
体裁：七言绝句

空群最爱凤头青，云入龙堆夺虏廷。一片红尘流电去，只闻风雨在空冥。
澳门览海
作者：张穆
朝代：清
体裁：古风

生处在海国，中岁逢丧乱。豪怀数十年，破浪已汗漫。故人建高纛，楼船若鹅鹳。因之慰奇观，地力尽海岸。西夷近咸池，重译慕大汉。宝玉与夜珠，结市异光灿。若梦游仙瀛，金宫赤霞烂。危楼切高云，连甍展屏翰。水上多神山，青削屡续断。澄波或如镜，一叶亦足玩。及尔长风回，气息忽已换。狂澜渺何穷，万里生浩叹。
独夜
作者：张穆
朝代：清
体裁：七言绝句

水绕衡门菊绕阶，坐听猿啸冷幽怀。西风吹落梧桐叶，终夜婵娟贮小斋。
献县纪文达公故里
作者：张穆
朝代：清
体裁：七言律诗

日华宫圮经神绝，红杏园荒诗骨枯。天为斯文留断简，地逢昭代起名儒。韬胸纬略排中垒，信手文章衍大苏。日暮景成东望久，童童乔木绕云敷。
珠江寄寿邝无傲
作者：张穆
朝代：清
体裁：七言律诗

早岁同依达者游，万般看彻雪盈头。已非甲子谁能管，自向人间不解愁。化佛毫端常示现，乞花书外更何求。怀君倘遇玄都鹤，为问余生有底否。
瓜州访李魁南先生
作者：张穆
朝代：清
体裁：五言律诗

言寻瓜步口，柳岸荻江湄。境寂鹤如懒，深庭月上迟。云霞供妙墨，潮汐绕疏篱。不忍辞秋去，凉飙助别思。
画勾漏洞图并题
作者：张穆
朝代：清
体裁：七言绝句

勾漏当年令葛仙，冰嘶鹅管玉田田。千秋药冷丹炉火，再向寒灰续紫烟。
画马引
作者：张穆
朝代：清
体裁：古风

笑我平生痴有托，笔墨豪来风雨搏。兴酣画马如有神，曾谓龙媒经绝漠。春风芳草连天青，駃騠初上黄金嚼。咄嗟一顾万里空，此道寥寥更谁作。龙眠将心妙入神，我笑无心谁堕着。
画马题
作者：张穆
朝代：清

天马曾闻狮子名，戏挥金粉落房精。今朝笑得逢良父，半幅鹅溪自解鸣。濡毫流电绝商量，幻出毛龙白玉光。共爱青丝挽垂柳，莫教容易献昭王。铜骨霜鬃紫水眸，雄心阔向玉关秋。乾坤有限纵横尽，迟尔华阳卸络头。曹霸千秋尚有灵，当年龙种尽留形。最怜汉武穷兵日，独得西来锦膊青。桃花叱拨截流时，所向何尝有路歧。且勿皮毛矜可爱，神关丰骨不关肥。世间驽骨策庸儿，凤臆兰筋未易知。贫道从来爱神骏，不须鞭影到天涯。三尺轻绡绝短长，平沙风候似殊方。未当一跃知千里，只是精神不肯藏。风鬃云锦别奇姿，蹀躞摇头破枥时。知尔雄心非栈豆，绿杨芳草正秋迟。穆王西返八龙空，留影犹能百代雄。身染瑶池五云彩，至今毛鬣散秋风。
画马题·其一
作者：张穆
朝代：清
体裁：七言绝句

天马曾闻狮子名，戏挥金粉落房精。今朝笑得逢良父，半幅鹅溪自解鸣。
画马题·其七
作者：张穆
朝代：清
体裁：七言绝句

三尺轻绡绝短长，平沙风候似殊方。未当一跃知千里，只是精神不肯藏。
画马题·其三
作者：张穆
朝代：清
体裁：七言绝句

铜骨霜鬃紫水眸，雄心阔向玉关秋。乾坤有限纵横尽，迟尔华阳卸络头。
画马题·其九
作者：张穆
朝代：清
体裁：七言绝句

穆王西返八龙空，留影犹能百代雄。身染瑶池五云彩，至今毛鬣散秋风。
画马题·其二
作者：张穆
朝代：清
体裁：七言绝句

濡毫流电绝商量，幻出毛龙白玉光。共爱青丝挽垂柳，莫教容易献昭王。
画马题·其五
作者：张穆
朝代：清
体裁：七言绝句

桃花叱拨截流时，所向何尝有路歧。且勿皮毛矜可爱，神关丰骨不关肥。
画马题·其八
作者：张穆
朝代：清
体裁：七言绝句

风鬃云锦别奇姿，蹀躞摇头破枥时。知尔雄心非栈豆，绿杨芳草正秋迟。
画马题·其六
作者：张穆
朝代：清
体裁：七言绝句

世间驽骨策庸儿，凤臆兰筋未易知。贫道从来爱神骏，不须鞭影到天涯。
画马题·其四
作者：张穆
朝代：清
体裁：七言绝句

曹霸千秋尚有灵，当年龙种尽留形。最怜汉武穷兵日，独得西来锦膊青。
留别西陵邹公鼎
作者：张穆
朝代：清
体裁：七言绝句

三尺龙泉两石弓，天涯气概获相同。春申去后留宾少，今日因君见楚风。
留别韩季闲耳叔林榕溪赴闽行在
作者：张穆
朝代：清
体裁：七言律诗

乾坤板荡复何言，此日安危敢自怜。暮色满江红蓼外，秋声孤雁白霜天。身名笑我终何事，肝膈如人未必然。闻道明良方励治，敢私岩壑赋招贤。
番刀
作者：张穆
朝代：清
体裁：五言律诗

西洋多宝铁，玉室紫金锼。影肃悬秋水，神寒哭骷髅。无情随马甲，高价重貂裘。可惜雄心日，相逢已白头。
白公堤吊五人墓
作者：张穆
朝代：清
体裁：五言绝句

激烈苟相感，捐躯未足论。从来有心汉，死不为殊恩。
睡凫
作者：张穆
朝代：清
体裁：七言律诗

浦溆萧萧澹远天，黄芦芳芷恣深眠。迹同云雁嫌高慕，生近沙鸥共狎怜。敛翼不同滋晚露，飞魂何处破寒烟。閒庭弄墨图秋色，谱得栖情梦不全。
睡鹦鹉
作者：张穆
朝代：清
体裁：七言律诗

生长奇姿亦自怜，遐陬何意向尧天。墉来绿羽埋丹啄，梦入青山弄紫烟。风动花铃惊不起，月临朱箔炤偏研。陇西解问千秋叹，愿谢春愁稳自眠。
石巢
作者：张穆
朝代：清
体裁：五言律诗

前身如有托，地复得岩西。老幸资筋力，天遗信杖藜。青崖馀鸟迹，空劫待禅栖。远慕巢云者，无心与物齐。
碧玉洞观瀑
作者：张穆
朝代：清
体裁：七言绝句

如烟如雨细随风，眩目摇心百念空。试向断崖寻落处，梅花村里乱云中。
社集水月庵
作者：张穆
朝代：清
体裁：七言律诗

水庵僧静野鸥多，只合清秋日日过。花压小桥通酒艇，笛闻空浦散渔蓑。丹枫渐落晴江叶，素月将洄远岸波。何必种桃堪隔世，自无閒客叩烟萝。
禅山过宿邝无傲
作者：张穆
朝代：清
体裁：七言律诗

十年重宿习家池，高论翻为百感滋。兄弟几人存白发，天涯惟汝共低眉。一帘过雨蛙争聒，镇夜留镫鹤不疑。久订岩阿悲世事，长歌谁与采山芝。
福州冬杪同钱塘孙大苏饮陈君湖亭时疏柳黄花林峦映带大苏指点佳处云恍见家湖山断桥也隔绝兵戈言念昔游共为感叹
作者：张穆
朝代：清
体裁：七言绝句

郭外湖亭柳未芽，平堤春色逗梅花。游人更拟西陵路，肠断东风不到家。
福州冬杪同钱塘孙大苏饮陈君湖亭时疏柳黄花林峦映带大苏指点佳处云恍见家湖山断桥也隔绝兵戈言念昔游共为感叹
作者：张穆
朝代：清
体裁：七言绝句

青山同是一般春，物候偏新感远人。千树红梅飘不尽，尚留歌板绕文茵。